
Predgovor 


Pobožnost Srcu Marijinu je među najraširenijima u Katoličkoj 
Crkvi u posljednjem stoljeću zahvaljujući iznad svega poticajima 
Fatimskih ukazanja i posvetama svijeta i Crkve Srcu Marijinu koje 
su mnoge pape učinili. Pa ipak, ta pobožnost koja ima svoje korijene 
u Novom Zavjetu, se razvijala tokom cijele povijesti Crkve a postala 
je javna u 17-tom stoljeću zahvaljujući iznad svega sv.Ivanu Eudesu. 
Sv. Ivan Eudes je napisao kapitalno djelo u povijesti katoličke 
tradicije o Srcu Marijinu koje ima više tisuća stranica, Coeur 
admirable. Djelo je odveć veliko i nije prikladno za pučku 
pobožnost, između ostalog jer raspravlja i o složenim teološkim 
problemima. Pa ipak u Coeur admirable se nalaze razmatranja, 
molitve pobožnost i meditacije koje je svetac pisao na čast Srca 
Marijina. 

Došli smo i do dijelova Coeur admirable koji se odnose na 
pobožnost te došli na ideju da uredimo ovu malu knjižicu kao jedan 
priručnik pobožnosti Srcu Mariji. Dao Bog i Majka Božja da 
objavljivanje ove knjižice donese obilje duhovnih plodova u Crkvi u 
hrvatskome narođu. 


13. svibnja 2006 — Godišnjica Fatimskih ukazanja 
p. Miljenko Sušac s.m.m. — misionar montfortanac 


Kratki prikaz života sv. Ivan Eudes 


Sv. Ivan Eudes rodio se 14. XI. 1601. u okolici Argentana 
(Francuska). Roditelji su mu bili veoma pobožni. Po zavjetu Gospi 
isprosili su ga od Boga. Kao dijete resila ga je posebna ljubav prema 
Presvetomu  Sakramentu, vanredna velikodušnost u opraštanju 
uvreda i velika čistoća. U četrnaestoj godini učinio je zavjet vječne 
čistoće. U Caenu je polazio školu kod otaca isusovaca i sve završio s 
odličnim uspjehom. Htio je ući u Oratorij O. Petra de Beruile, ali je 
morao dugo lomiti protivljenje roditelja koji su ga htjeli oženiti. 

U dvadesetoj godini primio ga je u Oratorij sam osnivač. 
Nasljedovao je o. de Berullea u krepostima i u pobožnosti prema 
utjelovljenoj Riječi. Pravilno je mislio da je Euharistija - ekstenzija 
utjelovljenja kroz vjekove. Smatrao se nedostojnim naslijediti Mariju 
u rađanju Sakramenta. Nakon solidne priprave slavio je prvu _ Misu 
na Božić 1625. Poznata je njegova riječ, da bi za dostojno 
prikazivanje sv. Mise trebale tri vječnosti: jedna za pripravu, druga 
za slavljenje, a treća za zahvalu. — Originalno i sasvim opravdano! 

Eudes je smatrao da može biti pravi svećenik samo onda, kad 
postane žrtva. Činio je veliku pokoru. Oko 1827. pojavi se kuga 
u njegovu rodnom mjestu. O. de Berulle mu dozvoli, da bude žrtva 
za svoj narod. Neumorno je pomagao zaraženima. Nagovorio 
je svoje sugrađane da se zavjetuju Mariji. Kad je kod njih jenjala 
kuga vratio se u Pariz. Zatim odlazi u Caen. I tamo se došuljala 
kuga. Teško je obolio. Nakon bolesti posvetio se 
misionarenju. Održao je 110 pučkih misija. 

Potrebno je napomenuti da su te misije trajale po šest tjedana, a 
katkada i po koji mjesec. Imao je dvadeset i pet pomoćnih misionara. 
Bio je veliki govornik, posjedovao je krasan izgled, ugodan 
glas, čist jezik, veliku učenost i zamjernu svetost. Na njegove 
propovijedi hrlilo je brojno slušateljstvo, kadšto i do 40 tisuća. 
Drugi sv. Vinko Fererski. Bio je lav na propovjedaonici, a 
jaganjac u ispovjedaonici. U tridesetpetoj godini učinio je zavjet s 
Kristom: Ništa protiv Božje volje! Zavjet je potpisao vlastitom 
krvlju. 1643. napušta Oratorij zbog neshvaćanja novog upravitelja i 
osniva Kongregaciju Isusa i Marije s tri cilja: formiranje klera u 
sjemeništima, pučke misije i širenje štovanja Srca Isusova i Marijina. 
Utemeljio je i jednu žensku kongregaciju. 

Papa Leon XIII. nazvao je sv. Ivana Eudesa začetnikom, 
autorom liturgijskog štovanja Srca Isusova i Srca Marijina. Sv. Pijo 
X. ga u dekretu beatifikacije naziva ocem, učiteljem i apostolom ove 
pobožnosti. Sastavio je Misu Srca Isusova, časoslov Srca Isusova i 
Marijina. Pisao je mnogo o Srcu Isusovu i Marijinu. Napadali su ga 
jansenisti i kolege svećenici. Nazivali su ga neznalicom, 
tvrdoglavcem i heretikom. Po čitavoj Francuskoj širio se spis, u 

kojem mu se spočitavaju trideset i tri zablude. Sve je mirno podnio, 
uživajući neizmjerno što je vidio u mnogim biskupijama već 
ostvarenu svetkovinu božanskoga Srca Isusova. 

Svetac tvrdi da je po Marijinom Srcu došao do Srca Isusova: «O 
ljubavi, plamen tvoga Srca Marijo mi je dopustio da uđem u tako 
dobro Srce moga Isusa. O Srce prepuno milosrđa i ljubavi, daj da 
umrem iz ljubavi, tebi za ljubav. O Srce moga Isusa uroni moje 
siromašno srce u svoje Srce, pozovi me na tvoju nebesku gozbu koja 
daje život dušama, iako nisam dostojan, daj da pijem vino tvojih 
utjeha. Neka tvoja Božanska ljubav ispuni praznine koje su u meni. 
Neka preobilje tvoga Srca nadoknadi moju mlakost i nedostojnost». 

Posljednjih dana života teško je obolio i silno je trpio. Pred smrt 
je zanosno govorio prisutnim duhovnim sinovima o Raju i o 
vječnosti, kao da sve to već posjeduje. Umro je 19. VIII. 1680. u isti 
sat kad i Krist na križu, kako je uvijek želio. Pijo XI. proglasio ga je 
svecem 31. V. 1925. Veliki promicatelji pobožnosti Srcu Božjega 
Sina neka nam budu trajnim uzorima! 


DIVNO SRCE MAJKE BOŽJE 


1. Vježbe čašćenja Presvetoga Marijina Srca 


1. Tolika je povezanost i sklad između Srca Isusa Krista i Srca 
svete Djevice, da se ne može savršenije častiti Srce božanskog 
Spasitelja od toga da se Srcu njegove božanske Majke odaju dužne 
počasti. Zbog toga smo ovdje donijeli nekoliko vježbi u čast 
presvetog Srca Marijinog, kao najprikladnije sredstvo stjecanja 
zaštite Majke i zadobivanja milosti Sina. 

Naša pobožnost prema Srcu Isusovu mora biti nedjeljiva od 
pobožnosti prema Srcu Marijinu. Isusovo je Srce nastalo u 
Marijinom krilu i od njene krvi. Tijekom devet mjeseci Isusovo je 
Srce prebivalo kraj Marijinog Srca. Na Kalvariji je njeno probo mač 
boli istovremeno kad je Isusovo probolo koplje. Ne razdjeljujmo, 
dakle, ono što je ljubav tako tijesno sjedinila. Ne zaboravimo da je 
Isusovo Srce jedino božansko, jedino dostojno poklonstva, dok 

Marijino zaslužuje naše poštovanje i našu ljubav. Bog je želio, kaže 
sveti Bernard, da nam sve dođe po Mariji, da ona bude kao neki 
kanal za sve milosti koje nam je njezin Sin zaslužio. Prilazimo, 
dakle, Srcu Isusovom po Srcu Marijinom; sve ćemo dobiti od Sina 
budemo li imali naklonost i zaštitu Majke. 

2. O Srce Marije, uvijek Djevice i bezgrešne, Srce najsvetije, 
najčišće, najplemenitije i najveće koje je svemoguća ruka 
Stvoriteljeva načinila; neiscrpno vrelo dobrote, blagosti, milosrđa i 
ljubavi; uzore svih kreposti, sliko Srca Isusa Krista koje je dostojno 
svakog poklonstva, ti koje uvijek plamtiš najžarkijom ljubavlju, koje 
samo ljubiš Boga više od svih Serafina zajedno, koje više ljubiš 
Boga svojom ljubavlju nego što rm je pružaju svi stvorovi; Srce 
Majke Otkupiteljeve, sjedište mira, gdje su sjedinjeni milosrđe i 
pravda, gdje je započelo sklapanje mira između Neba i zemlje, koje 
si živo osjetilo naše bijede, koje si toliko trpjelo za naše spasenje, 
koje nas još uvijek ljubiš s toliko žara, i koje posvuda zaslužuješ 
poštovanje, ljubav i uzdanje svih ljudi; udostoj se primiti moje 
siromašne prošnje. 

Padam ničice pred tobom iskazujem ti najdublju počast za koju je 
moja duša sposobna; zahvaljujem ti za osjećaje ljubavi i milosrđa 
kojima si tako često bilo dimuto pri pogledu na moje nevolje; 
zahvaljujem ti za dobročinstva koja sam primio po tvojoj dobroti, i 
sjedinjujem se sa svim čistim dušama koje nalaze slast u tome da te 
Časte, hvale i ljube. One su naučile od božanskoga Duha koji ih je 
vodio da po tebi treba ići Isusu Kristu i klanjati se Bogo - Čovjeku 
iskazati rmu sve naše poštovanje. 

Ti ćeš odsada biti, o preljubazno Srce, ti ćeš biti predmet moga 
štovanja, moje ljubavi i moje najnježnije pobožnosti; ti ćeš biti put 
po kojem ću ići k svome Spasitelju, i po tebi će mi doći njegovo 
milosrđe; ti ćeš mi biti utočištem u mojim potrebama, utjeha u mojim 
nevoljama; od tebe ću učiti čistoću, poniznost, blagost i nadasve 
ljubav za Isusa; tražit ću ove kreposti po tvojim zaslugama i steći ću 
ih. Usuđujem ti predati svoje srce uprljano tisućama grijeha, i mada 
sasvim nedostojno tebe, uzdam se da ga nećeš prezreti. Učini svojim 
moćnim zagovorom da se pročisti i odvoji od stvorenja; prožmi ga 


pokajanjem zbog njegovih grijeha; ispuni ga ljubavlju za božansko 
Srce Isusa, tvoga Sina, da bi se u Nebu moglo sjediniti s tobom i 
vječno s tobom ljubiti Boga. Tako neka bude. 

3. O sveto Srce Marijino, čisto i bez mrlje u tvom svetom i 
bezgrešnom Začeću, dolazim ovdje da se ničice bacim pred tebe, da 
ti dam zadovoljštinu i čast koja ti se pristoji, a koju ti krivovjernici i 
bezbožnici nastoje oduzeti svojim svetogrđima koje pljuju protiv 
tebe, i izokreću u ismijavanje sve pobožnosti koje se u tvoju čast 
vrše, a koje sveta Crkva odobrava i potvrđuje. 

O presveto Srce, da bar imam sve duhove, sva srca i sve jezike 
onih koji te ne poznaju, i onih koji ti, mada te poznaju, ne služe 
posvetio bih sva ta srca tvojoj svetoj ljubavi, sve te duhove da se 
dive tvojim predivnim krepostima i slavnim povlasticama; svi bi mi 
ti jezici služili da objavljujem tvoje veličine i tebi pjevam pohvale. 

No, neokaljano Srce Bogorodičino, kako mi to nije moguće, i 
kako imam tek ovo jedno svoje srce, jedan duh i jedan jezik, moja mi 
savjest predbacuje da sam ih prema tebi loše upotrijebio; pa mada 
nisam imao nesreću skupa s krivovjernicima i bezbožnicima da te 
vrijeđam svetogrđima i uvredama, ja poput mnogih drugih mlakih 
kršćana nisam upotrijebio svoje srce da te ljubi onako kako je 
trebalo, niti svoj duh da motri tvoju veličinu, niti svoj jezik da 
posvuda i u svako doba objavljuje da si ti bez mrlje te da se na tvoje 
sveto ime svaka glava ima prignuti i svako srce poniziti, jer ti si Srce 
Majke Božje, i velike Kraljice u Kraljevstvu velikoga Kralja Isusa; 
neka mi se jezik za nepce prilijepi ako i na trenutak prestanem 
pjevati tebi hvale i objavljivati tvoju veličinu. 

Zaboravi, predobro Srce, zaboravi toliko nevjernosti prema 
tvojoj ljubaznoj službi od jednoga slaboga stvora, tvog jadnog 
djeteta, i od svih onih koji te vrijeđaju po svoj zemlji. U 
nemogućnosti da nadoknadim za toliki nemar, toliko bezbožnosti i 
toliko uvreda, pozdravljam te po svetom Isusovom Srcu, i želim te 
vječno s njim ljubiti na Nebu i na zemlji, istom božanskom ljubavlju 
kojom te ono ljubi. 

Prikazujem ti i ljubav koju ti je iskazao sveti Josip, tvoj 
predostojni zaručnik, kao i ljubav koju ti prikazuju svi sveti anđeli i 

svi sveci. Ah, da mogu govoriti cijelu vječnost: neka vječno živi i 
vlada sveto Srce božanske Marije pokraj njenog dragog Sina Isusa! 

S prijestolja slave gdje ste uzdignuti na najviše nebo, presveta 
Bogorodice, udostoj se svmuti na nas nekoliko blagonaklonih 
pogleda. Mi smo djeca tvoga Srca; pokaži da si nam Majka; zakgili 
nas svojom svetom zaštitom; brani nas od napada neprijatelja 
spasenja; daj nam, molimo te svoj sveti blagoslov. To je milost koju 
molimo svim srcem. Tako neka bude. 


2. Presveto Srce Blažene Djevice je živa slika ljubljenog Srca 
vječnoga Oca 


1. Smatrajte presveto Srce blažene Djevice živim portretom i 
savršenom slikom divnoga Srca vječnoga Oca i štujte ga kao takvo. 
Jer, kao što je ovo božansko Srce Isusova Oca prvi izvor 
Utjelovljenja i rođenja njegova Sina na zemlji, na isti je način 
presveto Srce Majke Isusove njegovo drugo načelo; kao što je ljubav 
ovoga Oca milosrđa bila ona pokretačka sila koja ga je nagnala da 
pošalje svoga Sina na ovaj svijet, i da dovede do njegova rođenja na 
zemlji radi spasenja ljudi, na isti ga je način prečista i vrlo žarka 
ljubav kojom je plamtjelo za Boga i za naše duše djevičansko Srce 
Majke svih milosti privukla u njezinu blagoslovljenu utrobu, zbog 
koje se je rodio u ovome svijetu da bi tu izvršio djelo našeg spasenja. 

I to tako, da na isti način kako je Isus prvi plod predivnog Srca 
svoga Oca, tako je Isus prvi plod preljubeznog Srca svoje Majke. 
Jer, osim što ga je, prema riječima svetoga Augustina, začela u svom 
Srcu prije nego što ga je začela u svojoj utrobi, pokazala se 
dostojnom da ga začne u svojoj utrobi jer ga je prije začela u svome 
Srcu, po svojoj poniznosti, čistoći, ljubavi i milosrđu ovoga istog 
Srca. Ova je divna Majka oblikovala i nosila svoga Sina Isusa u 
svome Srcu svetije, đulje i prije nego li u svojoj utrobi; jer svetost 
njezine blagoslovljene utrobe proizlazi iz milosrdne ljubavi njezina 
Srca. U svojoj ga je utrobi nosila samo devet mjeseci; no, ođuvijek 
ga je nosila i vječno će ga nositi u svome Srcu. Tako je Spasitelj na 
neki način više plod njezina Srca nego li plod njezine utrobe. 

O divote! Ovo Srce je bez premca među svim čistim stvorenjima, 
najizvrsnije djelo svemoguće Isusove dobrote. I nekim neshvatljivim 
čudom, ovaj isti Isus remek-djelo je Srca Marijina, koje ga je svojom 
poniznošću i ljubavlju povuklo iz premilog krila Očeva, gdje je 
rođen u vječnosti, kako bi ga navelo da se rodi iz djevičanskoga krila 
svoje Majke u punini vremena. I stoga, kako je jedini Sin Božji 
uvijek bio i vječno će biti jedini predmet ljubavi i miline svoga Oca, 
tako je jedini Marijin sin uvijek bio i uvijek će biti središtem sve 
ljubavi njezina majčinskoga Srca. 

O divno Srce, kako si između svih srdaca ti bilo prvo koje je 
privuklo vječnu Riječ iz divnoga Očevog krila u djevičansko krilo 
njegove Majke, isto si tako prvo koje je bilo dostojno primiti Riječ, 
kad je izašla iz krila svog Oca i došla na ovaj svijet da izvrši djelo 
našeg spasenja. Oh, koliko li te moramo hvaliti i častiti! Neka ti sva 
stvorenja iskazuju vječnu slavu! 

2. Razmotrite zatim da je sveto Srce blažene Djevice živa slika 
divnoga Srca Vječnoga Oca. Jer, kao što je Sin Božji uvijek prebivao 
i uvijek će prebivati i živjeti u Srcu svoga Oca, isto je tako uvijek 
prebivao i  prebivat će i živjeti u Srcu svoje svete Majke. Srce 
njegova Oca za njega je raj svih slasti, ljubavi i slave; Srce njegove 
Majke jest nebo, nebo nad nebesima, u kojem je On beskrajno, na 
neki način, više voljen i više slavljen nego što je ikada bio, niti će 
biti u rajskim dvorima. 

I još i više, kako nam je Otac milosrđa i Bog svake utjehe dao 
svoga ljubljenoga Sina u Utjelovljenju, i daje nam ga svakodnevno u 
presvetom Sakramentu, u izobilju ljubavi svoga očinskoga Srca, isto 
tako nam je Majka milosrđa i svih utjeha dala svoga dragoga Isusa 
nakon njegova rođenja, i neprekidno nam ga daje po svetoj 
Euharistiji, u obilju milosrđa njezina majčinskoga Srca. Kažem da 
nam ga daje po svetoj Euharistiji jer, budući da je jedno s njim po 
jedinstvu duha, ljubavi i volje, ona želi sve isto što i on, i čini sve što 
on čini. 

Konačno, sam božanski Otac čini u svetom Srcu svoje 
preljubljene Kćeri, slavne Djevice, ono što naređuje svim vjernim 
dušama da čine po ovim riječima: Stavi me kao znak na srce. Jer, on 

sam utiskuje svojom rukom savršenu sličnost božanskih odličja 
svoga Srca u Srce ove iste Djevice. S tog je razloga ovo djevičansko 
Srce savršena slika svetosti, mudrosti, sile, dobrote, milosrdnosti, 
dobrohotnosti, ljubavi, milosrđa i svih drugih savršenstava predivnog 
Srca nebeskog Oca. 

O divno Srce Kralja srdaca, neka te blagoslivljaju sva srca ljudi i 
Anđela, neka te hvale i ljube uvijeke, što si tako utisnulo svoju 
sličnost u Srce Kraljice moga srca! O ljubljeno Srce moje božanske 
Majke, koliko se rađujem što si tako plemenito, kraljevsko, sveto, 
savršeno i slično Vladaru svih srdaca! O presveta Majko Božja, nisi 
li ti moja prava Majka, i nisam li ja tvoje jadno dijete, ma kako 
beskrajno nedostojan bio? I zar ne treba srce djetinje sličiti srcu 
majke? Pa iako vidiš koliko se moje srce razlikuje od tvoga, o Majko 
milosrđa, smiluj se mojoj bijedi! Prikazujem ti i predajem cijelo 
moje bijedno srce. Preklinjem te da svim dobrotama svoga 
majčinskoga Srca u srcu svog nedostojnog djeteta potpuno uništiš 
sve što ti se u njemu ne sviđa, i da u njemu urežeš savršenu sliku 
svetih odličja svetoga Srca njegove prečasne Majke. Isuse, plode 
Srca Marijina, smiluj se nama. 


3. Srce blažene Djevice je jedno Srce sa Srcem vječnoga Oca 
i ogledalo Isusovog Srca, s kojim je isto tako jedno Srce 


1. Razmatrajte kako ne samo da je sveto Srce slavne Djevice živi 
portret božanskoga Srca vječnoga Oca, već i da je Srce ove 
predragocjene Djevice jedno sa Srcem Oca Djevica. Jedno, i to ne 
jedinstvom naravi ili biti, već jedinstvom duha, volje, ljubavi i 
privrženosti. Jer Srce Isusove Majke nikada nije imalo drugoga duha, 
niti druge volje, niti drugih privrženosti od Srca Isusovog Oca. A 
ono je došlo do ovog sjedinjenja, ili bolje reći do ovoga jedinstva, 
trima sredstvima: 

a. Potpunom odijeljenošću od bilo kakvog grijeha. b. Potpunom 
oslobođenošću od svijeta, sebeljublja i svih stvari. c. Vrlo žarkom 
ljubavlju prema božanskoj Volji, te spremnim i srdačnim 
podlaganjem i prepuštanjem svim njenim zamislima i zapovijedima. 

O predobra moja Majko, beskrajno se radujem što vidim tvoje 
blaženo Srce tako sjedinjeno i preobraženo u divno Srce nebeskoga 
Oca. Beskrajno mu zahvaljujem. O moćna moja Kraljice, dajem ti 
svoje srce. Utisni mu dioništvo u neizmjernoj mržnji prema grijehu, 
kakvu i ti osjećaš. Slomi spone i rastrgni lance ovoga bijednoga roba. 
Potpuno ga odcijepi od svijeta, od njegove vlastite volje, i od svega 
onoga što Bogu nije milo. Izruči ga božanskoj Volji, i moli da Bog u 
njermu uspostavi za uvijek svoju potpunu vlast, kako bih nasljedujući 
tebe, imao jedan duh, volju i srce sa svojim preljubaznim Ocem 

2. Razmatrajte kako je Srce Spasiteljeve Majke kao neko 
božansko ogledalo u kojem je njezin ljubljeni Sin oslikao i 
predstavio na jedan odličan način sve kreposti koje vladaju u njezinu 
božanskom Srcu. I to na takav način da kad bi netko mogao vidjeti 
Srce Kraljice Anđela onako kako ga vide Anđeli, vidio bi u njemu 
Živu i savršenu sliku ljubavi, milosrđa, poniznosti, poslušnosti, 
strpljenja, čistoće, prezira prema svijetu, mržnje prema grijehu, kao i 
sve druge kreposti predivnoga Srca Isusova. 

Zahvalite mu za to od sveg svoga srca. Prikažite ga blaženoj 
Djevici, i istovremeno je zamolite da učini, kao što je njezino Srce 
živi portret Srca njezina Sina Isusa, i vaše srce bude slika njezinoga. 
K tome sa svoje strane žarko žudite da gledate ovo djevičansko Srce 
kao jedno lijepo ogledalo prema kojemu često morate bacati pogled, 
kako biste uočili mrlje svoje duše i mogli ih izbrisati, i da biste u 
svoje srce utisnuli, brižljivo oponašajući njezino, sve kreposti koje 
blistaju u ovom predragocjenom Srcu vaše nebeske Majke, a 
naročito poniznost, poslušnost i ljubav za bližnjega. Jer sva se sreća, 
savršenstvo i slava naših srdaca sastoji u tome da postupaju kao da 
su žive slike presvetog Srca Isusa i Marije. 

3. Pa i kad je Srce Isusovo drugačije od Marijinoga, i kad ga 
neizmjerno nadmašuje svojom odličnošću i svetošću, nije li Bog tako 
tijesno sjedinio ova dva Srca, da istinito možemo reći kako su ona 
jedno Srce? Jer uvijek ih je nadahnjivao jedan te isti duh i ispunjavao 
ih istim osjećajima i nježnostima. Ako sveti Bernard kaže da je 
njegovo srce jedno s Isusovim, i ako se za prve kršćane govorilo da 
su imali jedno srce i jednu dušu, zbog vrlo bliske veze koja je među 

njima postojala, koliko li se tek više može reći za Isusa i Mariju da 
imaju jednu dušu i jedno Srce, imajući u vidu savršenu vezu i 
usklađenost duha, volje i osjećaja što postoje između takvog Sina i 
takve Majke? 

Pridodajmo k tome i činjenicu da je Isus toliko živ i tako kraljuje 
u Mariji da je duša njezine duše, duh njezina duha i Srce njezina 
Srca. I to na takav način da sasvim opravdano možemo reći da je 
Isus Srce Marijino, pa stoga da časteći i slaveći Marijino Srce 
častimo i slavimo Isusa. 

O Isuse, Srce Marijino, budi Srce moga srca! O Marijo, Majko 
Isusova, učini molim te svojim zagovorima da moje srce postane 
jedno s tvojim ljubljenim Sinom i s tobom. 


4. Mi moramo častiti i ljubiti one stvari koje Bog ljubi i časti 


1. Razmatrajmo da nam je Bog dao blagdan presvetog Srca 
blažene Djevice kako bismo mu toga dana iskazali sve moguće 
dužno poštovanje, čast i hvale. Da bismo se na to potaknuli 
odvagnimo razloge koji nas na to obvezuju. 

Prvi je taj što mi moramo častiti i ljubiti one stvari koje Bog 
ljubi i časti, i po kojima se on ljubi i proslavlja. Nakon predivnog 
Srca Isusovog nikada nije bilo niti će ikada biti srca na nebu ni na 
zemlji koje je Bog toliko ljubio i toliko ga častio, i koje bi mu 
iskazalo toliko slave i ljubavi, kao predostojno Srce Marije 
Spasiteljeve Majke. To je najuzvišenije prijestolje božanske ljubavi 
koje je ikada postojalo i kojega će ikada biti. Upravo u tome svetom 
Srcu božanska ljubav ima savršeno kraljevstvo. Jer u njemu je uvijek 
neprekidno i neometano kraljevala, i sa sobom je zakraljila sve Božje 
zakone, sve evanđeoske odrednice i sve kršćanske kreposti. 

Ovo Srce bez premca Majke Otkupitelja jest nebo slave i raj 
užitaka za presveto Trojstvo. Ako su prema želji apostola Pavla srca 
vjernika stan našega Gospodina Isusa Krista, te ako nas ovaj isti Isus 
uvjerava da će se Otac, Sin i Duh Sveti nastaniti u srcima onih koji 
ljube Boga, tko može sumnjati da je presveto Trojstvo oduvijek 
boravilo i uspostavilo kraljevstvo svoje slave, na zadivljujući i 

neizbrisiv način, u djevičanskom Srcu one koja je Kći Oca, Majka 
Sina i Zaručnica Duha Svetoga, te koja sama više ljubi Boga nego li 
sva stvorenja zajedno? Koliko li smo, dakle, obvezni Ččastiti i ljubiti 
ovo predostojno i preljubazno Srce? 

2. Evo i drugog razloga koji nas obvezuje na vrlo osobit način, a 
koji je obilježen ovim riječima Duha Svetoga: Sva lijepa koraća kći 
kraljeva (Ps 45, 14). Sva slava, milost, svetost, sve što jest veliko i 
časno kod Kraljice neba proizlazi iz njezine nutrine i iz njezina Srca. 
Jer upravo svojom vrlo dubokom poniznošću, neusporedivom 
čistoćom, žarkom ljubavlju svoga djevičanskog Srca, ova je Djevica 
nad djevicama očarala Srce vječnoga Oca, koje je njegov jedini Sin, 
te ga je privukla u svoje Srce i svoju utrobu. I stoga je uzdignuta na 
vrhunsko dostojanstvo prve Kćeri Oca, Majke Sina, Zaručnice Duha 
Svetoga, Svetišta presvetog Trojstva, Kraljice svemira. I stoga nam 
je dana za Majku i Kraljicu. 

Zbog tog razloga moramo štovati ovu presvetu Djevicu ne samo u 
nekim od njezinih otajstava, ili u nekom od njezinih djela, ili u 
nekom od njezinih odličja, čak ne samo u njezinoj predostojnoj 
osobi, već moramo prvotno i najvažnije štovati u njoj izvor i 
ishodište dostojanstva i svetosti svih njezinih otajstava, svih njezinih 
djela, svih njezinih odličja, i same njezine osobe, a to će reći njezinu 
ljubav i njezino milosrđe, jer ljubav i milosrđe mjera su zasluge i 
temelj svake svetosti. 

Baš ljubav i milosrđe tog Srca punog ljubavi i milosrđa posvetili 
su sve misli, riječi, djela i patnje presvete Spasiteljeve Majke. 
Također su posvetili i njezino pamćenje, razum, volju i sve druge 
sposobnosti višeg i nižeg dijela njezine duše. Uresili su njezin 
unutrašnji i vanjski život čudesnom svetošću. Oni sadrže u sebi, na 
uzvišenom stupnju, sve kreposti, sve darove i sve plodove Duha 
Svetoga. Oni su učinili njezinu svetu utrobu i njezine blagoslovljene 
grudi dostojnima da donesu i doje onoga koji nosi cijeli svijet, i koji 
je život svega živoga; koji ju je užvisio na nebo nad sve Serafine, i 
koji ju je ustoličio na prijestolje slave, veličine, sreće i moći bez 
premca, a u skladu s njezinim beskrajnim dostojanstvom Majke 


Božje. 

Dodajte k tome i činjenicu da je ovo dobrohotno Srce neiscrpni 
izvor darova, milosti, usluga i blagoslova za sve one koji ljube ovu 
Majku divnog milosrđa i koji pobožno štuju njezino preljubezno 
Srce. Konačno, prema ovom kraljevskom i majčinskom Srcu naše 
velike Kraljice i naše predobre Majke imamo neizmjerne obveze, po 
vrsnosti i brojnosti. I zbog toga joj nikad nećemo moći iskazati 
dovoljno časti, hvale i slave. Beskrajna i neizmjerna ti hvala, uvijeke 
ljubljeno Srce Marijino. 


5. Srce Majke Božje vjerno pohranište svih otajstava i čudesa 
što su se zbili u životu našega Spasitelja 


Razmatrajte da je ovo djevičansko Srce Majke Božje vjerno 
pohranište svih otajstava i čudesa što su se zbili u životu našega 
Spasitelja, prema svjedočanstvu svetoga Luke: Njegova majka sve je 
te događaje brižno čuvala u srcu. Njeno Srce je živa knjiga i vječno 
evanđelje u kojemu je Dub Sveti napisao zlatnim slovima ovaj 
zadivljujući život. Ovu knjigu života moramo neprekidno proučavati 
kako bismo naučili savršeno poznavati i žarko ljubiti očaravajući 
ljepotu svih kršćanskih kreposti čije vršenje daje istinski život. No, 
nadasve u njemu moramo proučavati čudesne odlike svete 
poniznosti, i načine kako da je prakticiramo te da potpuno gazimo u 
svojim srcima prokletu zmiju oholosti i taštine, što tako užasno 
pustoši ne samo srca djece propasti, nego i srca Djece Božje. 

Majko dobrote, koliko samo moramo štovati tvoje preljubezno 
Srce u kojemu si nam sačuvala tako dragocjena blaga, za to budi 
blagoslovljena dovijeka! Molimo te, daj da se naša imena upišu u 
ovu knjigu života, te da u njoj brižno proučimo divne istine i sveta 
pravila koja su tamo zapisana. 


2. Tko može reći koliko je ovo neusporedivo Srce Majke Božje 
bilo ražareno ljubavlju za njezinoga Sina Isusa!? Koliko je bilo 
brižno i bdjelo da ga nahrani, odjene, sačuva i odgoji, kako bi nam 
ga predala da bude naš Spasitelj!? Zbog toga smo joj neizrecivo 
obvezni. 

3. Tko može izbrojiti sve velike boli i krvave rane kojima je 
majčinsko Srce Majke Isusove bilo razdirano tijekom cijeloga 
njezina života, a naročito za vrijeme Muke njezinoga Sina, te povrh 
svega podno križ, tamo gdje je probodeno mačem boli? Sveti Lovro 
Justinini kaže: "Srce blažene Djevice sazdano je kao prejasno zrcalo 
Muke njezina Sina Isusa i kao savršena slika njegove smrti." 

"Bijaše to onda - kaže Richard de Saint Laurent, Penitencier iz 
Rouena, koji je živio prije više od četiri stotine godina - kad su se 
ispunile ove božanske riječi u pogledu ovog djevičanskog Srca: Sve 
rane su probadale njeno srce, Što će reći da u Srcu ožalošćene 
Majke Marije nije bilo ni najmanjeg djelića koji ne bi bio proboden s 
tisuću strelica boli. A mi smo svojim grijesima bili uzrok svih njenih 
boli. Zbog toga smo joj obvezni iskazivati koliko god nam je to 
moguće časti i slave, a da nipošto ne nadoknadimo sve tjeskobe i 
muke koje smo joj nanijeli. 


6. Srce Majke Božje je gorući grm 


1. Razmatrajte što kaže pobožan i učeni Gerson, da je sveto 
Srce Spasiteljeve Majke kao Mojsijev grm, uvijek ražareno ognjem 
žarke ljubavi, a nikad se ne istroši. Da je ono pravi Žrtvenik žrtava 
paljenica, na kojem je sveti plamen božanske ljubavi uvijek bio 
upaljen, danju i noću; i da je Bogu najugodnija, a ljudima 
najkorisnija žrtva, nakon one kojom se je naš Spasitelj sam prinio na 
križu, božanska žrtva paljenica koju je presveta Djevica prikazala 
vječnome Ocu na žrtveniku svoga Srca, jer mu je toliko mnogo puta 
i s toliko ljubavi prikazala i žrtvovala toga istoga Isusa, svoga 
jedinoga i preljubljenoga Sina. O kojem opet možemo reći da se 
jedan jedini put žrtvovao na križu, ali da je na tisuće puta bio 
žrtvovan na žrtveniku Srca njegove presvete Majke, a to znači 
onoliko puta koliko ga je ona za nas prikazala njegovom vječnome 
Ocu. 

O božanski Žrtveniče, kakvo li štovanje zaslužuješ, i kakve li ti 
hvale duguju sva stvorenja! O Majko ljubavi, uzmi sva naša srca, 

učini od njih žrtvu paljenicu i prinosnicu nebeskom Ocu, sa svojim 
jedinim i preljubljenim Sinom. 

2. Kakvo li štovanje dugujemo velebnom Srcu Majke Božje, koje 
je bilo počelo ljudski božanskog i božanski ljudskog života Djeteta 
Isusa dok je prebivao u njezinoj svetoj utrobi. Jer dok je dijete u 
utrobi svoje majke, majčino je srce u tolikoj mjeri izvor djetetova 
Života, baš kao i svoga vlastitoga, da djetetov život o njemu ne ovisi 
ništa manje nego život same majke. 

Kakvo štovanje i koje pohvale pristoje ovom svetom Marijinom 
Srcu, za koje je Dijete Isus željelo da mu o njemu ovisi život 
tijekom devet mjeseci; ovom Srcu koje je poččlo dvaju tako 
plemenitih i predragocjenih života: poččlo presvetog života Majke 
Isusove, poččlo predragocjenog života Sina Marijina; ovom Srcu 
koje nije samo početak života Djeteta Isusa, nego i izvor djevičanske 
krvi iz koje je nastala njegova sveta čovječnost u utrobi njegove 
Majke; ovome Srcu na kojem je to ljubljeno Djetešce toliko puta 
otpočinulo, dok su ga grlile Majčine ruke; ovome Srcu koje je 
svojom prirodnom toplinom stvorilo i dalo prečisto mlijeko kojim je 
Djetešce othranjeno; ovome Srcu koje je najplemenitiji i najštovaniji 
dio Marijinog djevičanskog tijela, koje je dalo tijelo vječnoj Riječi, 
koje će navijeke biti predmetom poklonstva i hvala svih nebeskih i 
blaženih Duhova. 

Na kraju, ovome Srcu koje je time što je bilo poččlom života 
naše Glave ujedno i poččlo života njegovih udova; i koje je, samim 
time što je poččlo života našega Oca i naše Majke, ujedno i poččlo 
Života njihove djece. 

O Majko dobrote, neka sva srca vjernika blagoslivlju i 
neprekidno ljube tvoje majčinsko Srce! O preljubezno Srce moje 
predobre Majke, budi Srce moga srca, duša moje duše, i život moga 
života! 


7. Srce naše božanske Majke je Raj slasti novoga Adama 


1. Razmatrajte da je ovo predivno Srce velebni Hram Božanstva: 
Hram koji je sazdala ruka Svemogućega posvećen vječnim 

boravkom vrhovnog Prvosvećenika, Hram posvećen vječnoj Ljubavi 
nikad oskvrnut bilo kojim grijehom, ni izopačenošću duha svijeta, 
niti neurednim sebeljubljem ili bilo kakvim drugim stvorenjem. Ono 
je Hram urešen svim najistaknutijim krepostima, i svim najsjajnijim 
milostima Duha Svetoga u kojemu je odmah nakon božanskog Srca 
Isusovog najuzvišenije čašćeno, slavljeno i ljubljeno Presveto 
Trojstvo, više nego u bilo kojim drugim materijalnim i duhovnim 
hramovima na zemlji. Hram u koji se tvoj sveti duh, o slavna 
Djevice, uvijek bio povlačio i sabirao da u njemu prikaže Bogu 
neprekidnu žrtvu hvale, časti i najodličnije ljubavi. 

I ja se u tom svetom Hramu želim klanjati, blagoslivljati i 
neprekidno s tobom ljubiti, i to u zajedništvu s tvojom ljubavi, 
Onoga koji ga je sazdao i posvetio sebi na slavu, i koji će u njemu 
biti vječno slavljen i dostojnije nego u cijelome nebeskom dvoru. 

2.  Razmatrajte da je ovo čudesno Srce Raj slasti novoga 
Adama, a to je Isus, koji je pravo drvo života zasađeno posred ovoga 
Raja, u koji ni zmija ni grijeh nikada nisu imali pristupa, te čije su 
dveri vijekom vjerno čuvane, ne samo od Kerubina, nego i od 
samoga Kralja Kerubina i Serafina. Oh, kakvih li slasti za jedinog 
Marijinog Sina u ovom majčinskom Srcu koje ga ljubljaše žarče od 
svih srdaca u Raju, dok je tvoje božansko Dijete, o blažena Djevice, 
boravilo u tvojoj blagoslovljenoj utrobi, i dok je, izišavši iz nje, 
počivalo na tvojim djevičanskim grudima, a ti si sva bila ispunjena, 
prožeta i obuzeta njegovim svetim Duhom i njegovom božanskom 
ljubavlju koja je oduševljavala i u sebe upijala sav tvoj duh, svu 
tvoju dušu i cijelo tvoje Srce! 

O Majko ljubavi, daj da za mene ne bude drugoga raja niti drugih 
slasti na zemlji, osim da služim, častim i ljubim moga predobrog 
Isusa, Sina Marijina, i moju preljubeznu Mariju Majku Isusovu. 

3. Razmatrajte da je nakon ljubljenog Srca Isusovog, vrhunskog 
Vladara Neba i zemlje, velebno Srce Kraljice Anđela i Majke Kralja 
kraljeva vječni Kralj svih srdaca koja su stvorena da ljube Boga. 
Zato su mu sva srca dužna iskazati sve počasti koje mu duguju kao 
svome Poglavaru. 

O kraljevsko Srce moje božanske Kraljice, želim te štovati i 
Častiti kao pravu Kraljica moga srca. Izvoli dakle iskazati nad ovim 
nedostojnim srcem svoju vladarsku moć, uništi u njemu sve što ti 
nije milo, savršeno uspostavi vladavinu svoje božanske ljubavi i svih 
drugih kreposti koje posjeduješ. Neka u meni vječno živi i vlada Srce 
Isusovo i Marijino. 


8. Srce Majke divne ljubavi je ražarena peć ljubavi i milosrđa 


1. Razmatrajte i častite preljubezno Srce Majke Spasiteljeve kao 
ražaremu peć ljubavi za Boga. Ono je ražarena peć ljubavi jer kako u 
njemu nema grijeha, ljubavi prema svijetu i samoljublja, uvijek je 
cijelo bilo ispunjeno i ražareno svetim plamenom božanske ljubavi. 

To je ražarena peć ljubavi, jer ovo sveto Srce nikada nije ljubilo 
ništa drugo doli samoga Boga, i ono što je Bog želio da ljubi u 
njemu i za njega. 

To je ražarena peć ljubavi jer je blažena Djevica uvijek ljubila 
Boga svim svojim Srcem, dušom i snagom; i nikada ništa nije učinila 
što ne bi bilo iz ljubavi prema Bogu, i to prečiste ljubavi, jer nikada 
nije imala druge nakane u svermu što je razmišljala, govorila i trpjela, 
osim da ugodi Bogu. S sve je činila velikim Srcem i na najsavršeniji 
mogući način koji joj bijaše dostupan, da bi još više ugodila 
njegovom božanskom Veličanstvu. 

To je ražarena peć ljubavi jer ne samo da je uvijek željela sve ono 
što je Bog želio, te nikada nije željela ono što On nije želio, već i 
zato jer je uvijek sve svoje zadovoljstvo i radost stavljala u 
preljubeznu volju Božju. 

To je ražarena peć ljubavi toliko usplamtjela da sve bujice i 
poplave voda svih neizrecivih patnji koje je podnijela ne mogaše ne 
samo ugasiti, nego čak ni u najmanjoj mjeri usporiti goruće 
plamenove ove peći. 

To je ražarena peć ljubavi u kojoj Duh Sveti, koji je sami oganj i 
sama ljubav, zapalivši svoj božanski oganj već od prvog trenutka u 
kojem je ovo djevičansko Srce započelo živjeti, nije nikada prestao 
plamtjeti i ražarivati ga sve više i više, iz časa u čas, sve do zadnjeg 

daha života ove Majke ljubavi. O sveti ognju i plamme ove svete 
peći, dođite rastaliti naša srca. 

2. Razmatrajte da je ovo isto Srce Majke divne ljubavi ražarena 
peć ljubavi u kojoj je uvijek boravio i vječno će boraviti jedinorođeni 
Sin Božji i jedinorođeni Sin Marijin, koji je oganj i suštinska ljubav, 
i koji se u Pismima zove: "oganj što proždire". Prosudite kakav 
oganj, kakav plamen, kakvu užarenost je on unio u Srce svoje 
božanske Majke, u kojermu ne naiđe ni na kakvu prepreku svojim 
zamislima. 

Zasigurno je ovaj ljubljeni Marijin Sin u Srcu svoje predostojne 
Majke kao beskrajna peć božanske ljubavi unutar jedne druge peći 
sasvim ražarene istom ljubavlju; peći čiji plamenovi dosežu sve do 
srca Serafina da ih uspaljuju sve to više; pa čak sve do Srca 
nebeskog Oca, koje je njezin ljubljeni Sin što mu ga je odnijela, 
izvlačeći ga iz očinskog krila i privukavši ga u djevičansko Marijino 
krilo. 

O sveta peći, blaženi oni koji se približiše tvom svetom plamenu 
a još sretniji oni koje je tvoj nebeski plamen zapalio, presretni oni 
koji uranjaju, gube se i izgaraju u tvojem božanskom žaru! O peći 
ljubavi, proširi svoj plamen po cijelom svemiru, da bi se ispunile 
želje moga Spasitelja, koji reče: da je došao da baci oganj na zemlju, 
i jedina mu je želja da zapali srca _svih ljudi. 

Tkogod hoće usplamtjeti ovim ognjem, neka uznastoji ugasiti u 
sebi plamen ljubavi prema svijetu i prema sebi samome; i neka se 
potrudi da ljubi jedino Boga, da ga ljubi svim svojim srcem, vrši sva 
djela i da ih zdušno čini njemu za ljubav, da nema drugih želja doli 
da mu ugodi, i da svu svoju radost stavi u ljubav prema njem, u 
njegovu božansku volju i u sve križeve koji ga sustignu. O Majko 
ljubavi, izmoli nam milost da se sve to u nama ispuni. 

3. Razmatrajte i častite sveto Srce Majke Isusove, kao peć 
milosrdne ljubavi prema ljudima. To je peć milosrdne ljubavi u kojoj 
nikada nije bilo druge misli ni osjećaja suprotnog milosrdnoj ljubavi. 
Peć je to milosrdne ljubavi tako vruća, čak i prema najljućim 
neprijateljima, da je za njih žrtvovala svog jedinog ljubljenog Sina, 

pa čak i u času kad su ga oni okrutno mučili i proboli njeno 
majčinsko Srce tisućama mačeva boli. 

To je peć milosrdne ljubavi za voljenu djecu, koju Ona tako 
žarko ljubi da kad bi sva ljubav svih očeva i svih majki koji ikad 
postojahu ili će ih ikad biti bila skupljena i stavljena u jedno jedino 
srce, jedva da bi predstavljala jednu iskru ove peći ljubavi kojom 
plamti Srce naše božanske Majke. 

Peć je to tako užarena milosrdnom ljubavlju i željom za 
spasenjem svih duša, da bi bila pretrpjela sve paklene muke, dok 
bijaše na ovome svijetu, samo da pomogne od tih muka izbaviti 
jednu jedinu dušu. Jer, ako su tako osjećali Mojsije, sveti Pavao, 
sveta Katarina Sienska i mnoge druge svete duše, koliko li je to 
mnogo snažnije osjećala Kraljica svih svetih, koja sama ima više 
milosrdne ljubavi za duše nego svi sveti zajedno! 

Hvalite Sina Marijina što je tako zapalio njeno Srce vatrom 
božanske milosrdne ljubavi kojom i sam plamti prema nama. 
Zahvaljujte ovoj premilosrdnoj Djevici za sve učinke njezine 
milosrdne ljubavi spram ljudskog roda. Uznastojte nasljedovati 
koliko vam je to moguće milosrdnu ljubav vaše predobre Majke. 
Preispitajte svoje greške koje ste u tom pogledu učinili u prošlosti, i 
zbog toga se ponizite i zamolite Boga za oproštenje, prikazujući mu 
preljubazno Srce blažene Djevice za naknadu. Prikažite svoje srce 
ovoj istoj Djevici, i zamolite je da u njemu uništi sve što se protivi 
milosrdnoj ljubavi, te da u nj ureže savršenu sliku svoje ljubavi 
prema svojim prijateljima i prema svim dušama. 


9. Srce Blažene Djevice je naše sunce, riznica i utočište 


1. Razmatrajte da nam je naš predobri Spasitelj dao preblago Srce 
svoje božanske Majke, poput nebeskog sunca, da nas obasjava u 
zemaljskim tminama, grije u hladnoći zime ovog smrtnog života, 
razveseljava i tješi u tugama i bolima svih nevolja ovoga svijeta te 
oživljava i jača u tjeskobama i slabostima ljudske krhkosti. 
Beskrajna hvala ljubljenom Suncu vječnosti, Isusu, što nam je dao 
ovo ljubazno sunce! 

O Majko ljubavi, budući da nam je tvoj ljubljeni Sin dao tvoje 
majčinsko Srce da nam bude suncem, obasjaj naš duh svojim 
nebeskim svjetlom, da bismo upoznavši savršeno Isusa, iskazali mu 
hvalu, čast i ljubav koje mu dugujemo; da zamrzimo grijeh, 
spoznavši njegovu strahotu; da se spoznavši svijet od njega 
odijelimo; i da, upoznavši sebe prezremo se. Učini nas sudionicima 
nebeskih toplina tvoje svete ljubavi, da bismo uzljubili Boga više od 
svega drugoga, a bližnjega kao same sebe. Utješi nas u našim 
očajanjima, učvrsti nas u našim slabostima i neka tvoje sveto Srce 
bude pravim suncem naših srdaca. 

2. Razmatrajte da nam je naš predobrostivi Spasitelj dao sveto 
Srce svoje blažene Majke kao neprocjenjivu Riznicu beskrajnih 
dobara. Ako sveti Ivan Zlatousti govoreći o vrlo milosrdnom srcu 
svetoga Pavla kaže da je ono izvor velikih dobara za sve kršćane koji 
prizivlju ovog apostola, što li tek treba reći o Srcu bez premca 
Kraljice apostola? 

Riznica je to koja u sebi čuva ncizmjerna bogatstva. Jer blažena 
je Djevica za svoga boravka na zemlji u svome Srcu sačuvala i 
vječno će u njemu na nebu čuvati sva otajstva Otkupiteljevog života; 
otajstva koja su cijena našega otkupljenja, i koja su izvori posvećenja 
vojujuće Crkve, proslave proslavljene Crkve i utjehe trpeće Crkve. 

Riznica je to koja u sebi čuva sve milosti što nam ih je naš 
Spasitelj zaslužio i stekao, radom i patnjom svoga smrtnoga života 
kojim je živio na zemlji. Zbog toga sveci nazvaše Mariju izvrsnom 
riznicom Crkve, rizničarkom Božjih milosti, presvetom riznicom 
svake svetosti i riznicom spasenja. Naš je Spasitelj položio u njezino 
krilo i u njezino Srce sva blaga svojih milosti, da nam ih njezinim 
posredstvom dijeli. Potaknut time sveti Bernard kaže da nam Bog ni 
jednu milost ne daje koja ne prelazi preko ruku ove Majke milosti. 

O koje li radosti što imamo tako bogato blago! O koliko smo za 
to dužni zahvaljivati našem blagonaklonom Otkupitelju! No, ako 
Želimo uživati nezamisliva dobra koja se za nas čuvaju u ovoj 
dragocjenoj riznici, pobrinimo se da joj iskazujemo dužne časti i 
pohvale, i da joj se sa štovanjem i s povjerenjem utječemo u našim 
potrebama. U njoj ćemo naći sredstva za plaćanje svih naših 

dugovanja, i za sve dužne zadovoljštine, ishodište svih kršćanskih 
kreposti i svih svetih djela, te dostojnog štovanja i ljubavi prema 


Razmatrajmo da nam je naš preljubezni Isus dao božansko Srce 
svoje slavne Majke kao nesalomljiv Toranj, neosvojivu tvrđavu, kao 
vrlo moćno utočište u kojem se možemo skloniti, dao nam ga da se 
sakrijemo od napada neprijatelja našeg spasenja. Utječite mu se 
dakle u svim napadajima i iskušenjima svijeta, tijela i đavla, jer to je 
Srce toliko ispunjeno dobrotom za sve ljude, da nikada nije odbilo 
nikoga od onih koji su ga preklinjali za pomoć u potrebama. Ne bojte 
se, neće ih početi odbijati baš na vama. S povjerenjem se povucite u 
ovo ljubazno sklonište i osjetit ćete djelotvornost njegove zaštite. O 
Srce Marijino čvrsta utvrdo uvijek nas štiti! 


10. Srce Blažene Djevice Marije je naše Pravilo, naše srce i 
vrelo vina, mlijeka i meda 


1. Razmatrajte da nam je naš vrhovni Zakonodavac dao velebno 
Srce svoje slavne Majke kao jedno sveto Pravilo koje će vas učiniti 
svetim ako ga vjerno opslužujete. Pravilo nebeskog života koji vam 
je voditi; pravilo običaja i svetog ponašanja kojima vam se 
zaodjenuti; pravilo svih evanđeoskih načela koja vam je slijediti; 
pravilo svete spremnosti kojom vam je činiti sva vaša djela; pravilo 
osjećaja i privrženosti koje moraju prebivati u vašem srcu; pravilo 
svih vaših misli, riječi i djela; jednom riječju, pravilo vašeg 
unutarnjeg i vanjskog života. 

Zahvaljujte ovom divnom Zakonodavcu što vam je dao tako 
sveto, divno, slatko i lako pravilo jer ono je sazdano od ljubavi. Sva 
vaša radost i užici mora biti u tome da ga čuvate, jer to pravilo nije 
drugo doli Srce same ljubavi vaše dobre Majke koje će sigurno 
isprositi od Boga za vas sve pogodne milosti potrebne za njegovo 
vjerno opsluživanje. No, na vama je da često oči svoga đuha svrnete 
na ovo božansko pravilo, te da ga pažljivo proučavate, da biste ga se 
točno držali. 


24 


2. Razmatrajmo da nam je Sin Božji dao presveto Srce svoje 
premile Majke, koje je i njegovo samo da bude naše pravo Srce, pa 
da djeca imaju jedno isto srce sa svojim Ocem i sa svojom Majkom; 
te da udovi nemaju drugog srca doli srca svoje Glave; i da služimo, 
klanjamo se i ljubimo Boga sa Srcem koje je dostojno njegove 
beskonačne veličine; sa Srcem koje je potpuno čisto i potpuno sveto; 
pa da pjevamo njegove božanske hvale i vršimo sva svoja djela, u 
duhu, ljubavi, poniznosti i sa svim drugim svetim krepostima ovog 
istog Srca. 

No, da bi to bilo tako, potrebno je da se započinjući svoja djela 
potpuno odreknemo svoga vlastitoga srca, a to znači, svog vlastitog 
duha, sebeljublja i vlastite volje, te da se predamo našem Spasitelju, 
da se sjedinimo sa ljubavlju njegova Srca i Srca njegove presvete 
Majke. Uznastojmo se, dakle, osloboditi zemaljskog, zlog i 
pokvarenog srca, i imajmo Srce koje je posve nebesko, sveto i 
božansko. 

3. Razmatrajmo da nam je naš milostivi Isus dao preblago Srca 
svoje premile Majke kao vrelo vina, mlijeka i meda iz kojeg crpimo 
milosrdnu ljubav, nježnost i blagost s kojima se moramo uzajamno 
obraćati; i da nam ga je dao kao božansko Proročište s kojim se 
možemo savjetovati u sumnjama i dvojbama, da upoznamo njegovu 
volju i slijedimo je svim svojim srcem. 

O Majko ljubavi sjedini naša srca sa svojim majčinskim Srcem 
tako blisko da se nikada ne odijele, te da u srcima djece ne bude 
drugih osjećaja doli onih koji su i u svetom Srcu njihove predobre 
Majke. Kraljice naših srdaca uvijek upravljaj našim srcem! 


11. Sveto Srce Blažene Djevice je svetište svih ljudskih strasti 


1. Razmatrajte da postoji jedanaest strasti čije je sjedište u 
ljudskom srcu, a to su: ljubav i mržnja, žudnja i odbojnost; radost i 
tuga, nada i očajanje, odvažnost i strah, te srdžba. 

Klanjajte se svim ovim strastima u božanskom Srcu našeg 
Spasitelja, tamo gdje su, prema teolozima, sve bile pobožanstvenjene 
sjedinjenjem u božanskoj osobi i posvetnom milošću koja je u njoj 

savršeno vladala. Zahvaljujte mu za slavu koju je dao Ocu 
upotrebom tih strasti. Prikažite ljubljenom Ocu svu čast koju mu je 
njegov Sin na taj način prinio. Dajte svoje srce Isusu sa svim 
strastima koje u vašem srcu prebivaju; i molite ga da ih sjedini 
svojima, blagoslovi i posveti sa svojima, te da vam dade sve milosti 
koje su vam potrebne da bi nasljedovali njegovo Presveto Srce. 

2. Razmatrajte da su te iste strasti boravile u ljubaznom Srcu 
blažene Djevice, u kojem su tako savršeno bile podložne razumu i 
Božjem Duhu koji je njome potpuno vladao, da nikad nisu nikakav 
pokret koji nije bio po njenom nalogu i njenoj odredbi. Ona nikad 
nije ljubila drugo doli Boga i ono što Bog ljubi. Ona nikad nije 
mrzila ili osjećala odbojnost osim za ono što Bog mrzi. 

Nikad se nije radovala nečem drugom osim onome što je ugodno 
njegovom božanskom Veličanstvu. Ništa ju nije moglo ražalostiti 
osim onoga što je moglo ražalostiti njezina ljubljenog Sina. Nije 
osjećala strah ni od čega, osim kćerinskog straha da ne pomisli, 
rekne ili učini nešto što ne bi bilo ugodno Bogu. Nije žudila ni za 
čim osim da u svemu i posvuda vrši njegovu premilu volju. Sve je 
njeno ufanje bilo samo u Bogu. 

Ne možemo sumnjati da njezino Srce nije bilo potaknuto svetom 
odvažnošću i zadivljujućom velikođušnošću da poduzima i vrši 
najveće i najteže stvari ovoga svijeta _ kojima je služila Bogu. Dobro 
je shvatila da sama od sebe ne može ništa i to ju je stalno držalo u 
dubokoj poniznosti i u velikom nepovjerenju prema samoj sebi, pa 
nikada nije vjerovala niti se nadala da će svojim vlastitim silama 
moći išta učiniti za slavu njegovog božanskog Veličanstva. 

Eto zašto moramo Častiti preuzvišeno Srce Majke Božje kao 
svetište svih strasti, jer u njermu su one sve posvećene na najodličniji 
način, i u njemu su činile sve pokrete jedino pod utjecajem Duha 
Svetoga koji ih je pokretao i posjedovao mnogo savršenije nego što 
se to može zamisliti. Prikažite Bogu svu čast koju mu je sveta 
Djevica prinijela presvetom upotrebom svih strasti i molite da vam 
zadobije sve potrebne i prikladne milosti kojima ćete u tome vjernim 
nasljedovanjem nalikovati svojoj božanskoj Majci. 

6. Točno i brižno preispitajte sve svoje strasti da im upoznate sve 
neurednosti pa da se ponizite i zamolite Boga za oproštenje, zamolite 
našeg Gospodina i njegovu presvetu Majku da ih poprave i da 
zauzmu vaše srce i sve njegove strasti, pa da ih oni, u vama i s vama, 
upotrijebe onako kako ih vi trebate upotrebljavati samo za ljubav i na 
slavu presvetog Trojstva. Veliča duša moja predivno Srce Isusovo i 
Marijino! 


12. Srce Blažene Djevice Marije je kraljevstvo i prijestolje 
svih kreposti 


1. Duh Sveti je pogledavši na presvetu Djevicu od trenutka 
njezina bezgrešnog Začeća kao na onu koja je od vječnosti odabrana 
da bude Majka Božja, stavio u njeno Srce tri bogoslovne kreposti: 
vjeru, ufanje i ljubav; četiri stožeme kreposti: razboritost, 
pravednost, umjerenost i jakost; te sve druge kreposti: pobožnost, 
poniznost, poslušnost, strpljenje, blagost, čistoću itd. A stavio je sve 
te kreposti u ovo djevičansko Srce u mjeri koja odgovara vrsnoći i 
milosti Majke Božje. S tog je razloga ova divna Djevica posjedovala 
sve kreposti već od prvog trenutka svoga života, i to tako savršeno, 
kako najveći sveci nisu imali na kraju svojih dana. 

Sve su ove kreposti uvijek prebivale u Srcu Majke Božje, za 
cijelog njezina života, a stalno ih je iznova dobivala sve to više. Tako 
da nema toga duha koji bi mogao shvatiti do kojeg je stupnja 
savršenosti ona stigla u času kad je otišla s ovoga svijeta da uđe u 
Nebo. 

O Kraljice kreposti, neka moje srce zapadne radost da vidi kako 
je tvoje Srce ispunjeno milošću i svetošću, i da u većoj mjeri 
posjeduje sve kreposti, nego li svi anđeli i svi sveti u Raju! O moj 
Isuse neizmjerno ti zahvaljujem što si u ovo blaženo Srce svoje svete 
Majke pohranio ono što od svih srdaca posvećenih tvojoj ljubavi 
postoji kao najrjeđe, najsvetije i najugodnije! 

Sve kreposti učinile su više od toga da se samo nastane u 
božanskom Srcu Spasiteljeve Majke. One su u njemu uspostavile 


27 


svoje kraljevstvo i prijestolje na vrlo uzvišen način od prvog trenutka 
njezina života jer su vladale do najvišeg stupnja nad svim 
sposobnostima njezine duše, njezinim mislima, riječima, djelima i 
svim unutarnjim i vanjskim osjetima. 

Stoga su dale prostora Bogu da na mnogo savršeniji način i s više 
slave kraljuje u Marijinu Srcu nego u čitavom nebeskom Raju. Po 
njima je u njoj kraljevala svemogućnost vječnoga Oca po svemu 
onome divnome što su kreposti neprekidno izvodile: Jer velika mi 
djela učini Svesilni (Lk 1,49). One su učinile da u Mariji vlada 
neizmjerna mudrost Sina Božjega, po beskrajnoj svjetlosti koju su 
joj priopćavale. Zbog njih su tu kraljevale ljubav i dobrota Duha 
Svetoga po ražarenoj vatri i plamenovima kojima su je zapalile. 

Beskrajna i neizmjema slava Ocu, Sinu i Duhu Svetomu što su u 
kraljevskom Srcu Kraljice Neba uspostavili prijestolje svih kreposti i 
vrhovnu vladavinu njihove neshvatljive slave. O koliko li je 
pravedno iskazati sve moguće počasti i hvale ovom Srcu bez 
premca, u kojem i po kojem je presveto Trojstvo na neki način 
neizmjerno više proslavljeno nego li u svim srcima neba i zemlje! 

3. Razmatrajte kako o tome da je blažena Djevica naša Majka, a 
mi njena djeca ma kako beskrajno nedostojna, te i mi u sebi moramo 
imati sličnost s njom u mjeri koliko je to moguće. Zbog toga 
moramo nastojati utisnuti u svoja srca živu sliku kreposti koje 
vladaju u njezinu Srcu. 

U tu svrhu pažljivo i marljivo pregledajmo stanje našeg srca, da 
bismo prepoznali koliko je udaljeno od kreposti i svetosti Srca naše 
božanske Majke, te da bismo se ponizili i posramili pred Bogom i 
pred njom, da snažno odlučimo započeti urezivati u to naše srce 
sličnost savršenstava božanskoga Srca Kraljice Anđela. O Srce 
Marijino, prijestolje svih kreposti, vječno vladaj nad našim srcima! 


13. Srce Blažene Djevice Marije je središte poniznosti 
1. Razmatrajte kako je poniznost u Srcu presvete Djevice kao u 


svom središtu. Time što je poniznost temelj svih kreposti, u njemu je 
zauzela prvo mjesto od samog trenutka njezina bezgrešnog začeća. I 

tu je uvijek nailazila na odmor i susretljivost, nikad napadnuta od 
svojih neprijatelja, jer je poniznost u Srcu Marijinu uspostavila svoja 
četiri neosvojiva temelja. 

Prvi je savršeno znanje koje je ova preponizna Djevica imala o 
sebi; utoliko što je znala da _ju je Bog izvukao iz ponora ništavila, 
kao i druga stvorenja. Ona sama nije bila ništa, nije imala ništa i nije 
mogla ništa sama po sebi. Isto tako jako dobro je znala da samim 
time što je Adamova kći trebala biti začeta u istočnom grijehu, kad 
je Bog ne bi bio sačuvao, te da bi stoga bila sposobna počiniti sve 
grijehe čije je ishodište istočni grijeh. 

Drugi temelj njene poniznosti bijaše spoznaja koju je imala o 
svim darovima, milostima i nebrojenim povlasticama kojima ju je 
Bog ispunio, kao i o neograničenom dostojanstvu Majke Božje 
kojom ju je počastio. Isto je tako bila vrlo dobro upućena u pravilo 
koje Duh Sveti daje svim ljudima sadržano u ovim riječima: Što si 
veći, to se u svemu više ponizi, a koje označuju, kako kaže sveti 
Augustin, da se poniznost stvorenja mora odmjeriti po milostima 
koje ono prima od svog Stvoritelja. Zbog toga je beskrajna milost 
Majke Božje obvezivala blaženu Djevicu da se neizmjerno ponizi. 

Treći se temelj poniznosti sastojao u tome što je ona jako dobro 
znala da vrhovna i beskrajna Božja veličina traži da se stvorenje 
beskrajno spusti. Zbog tog razloga ju je beskrajno žarki zanos koji je 
gajila prema Časti i slavi svoga Boga navodio da se pred njegovim 
božanskim Veličanstvom beskrajno ponizi. 

Četvrti je temelj u tome što je vidjela svog ljubljenog Sina 
uronjenog u ponor prezira, uvreda i muke iz ljubavi prema ljudima, 
ali mnogo više iz ljubavi prema njoj nego li prema svoj drugoj 
Adamovoj djeci; pa tako, želeći se spustiti ispod njega, ponirala je u 
samoponištavanja bez dna i bez mjere. I tako je njezino Srce bilo 
središtem poniznosti. 

O preponizna Djevice, tebi pristoji gaziti glavu zmije, koja je 
oholost; zgazi je, dakle, potpuno u mom srcu, i učini me sudionikom 
tvoga božanskog svjetla, kako bih spoznao sve one nebrojene stvari 
po kojima bih te trebao nasljedovati u tvojoj svetoj poniznosti. 

2. Razmatrajte čudesne učinke koje je poniznost presvete 
Djevice proizvela u njezinu Srcu, a pet je glavnih. 

Prvi je taj da kad ju je Bog uzdigao na najviši stupanj časti na 
koji ikad može doći jedno čisto stvorenje, ona zbog toga ni na koji 
način nije počela cijeniti samu sebe, već se je u svim prilikama 
umanjivala. 

Drugi; iako je ostala čvrsta i postojana posred uvreda i sramota 
koje je propatila u Muci svoga Sina, i mada nije izgubila svoj mir ni 
kad joj je mač boli probo srce, ipak je bila zbunjena kad je čula 
pohvale koje joj je uputio sveti arkanđeo Gabrijel, a koje joj bijahu 
nepodnošljivije nego sve zbrke koje su joj mogli nanijeti. 

Treći; nakon što je čula sve pohvale i blagoslove kojima ju je 
obasula sveta Elizabeta prilikom pohođenja, svu hvalu je dala Bogu 
u svom božanskom Hvalospjevu, a ništa nije sebi pripisala. 

Četvrti je taj da je tako dobro znala sakriti izvanredne darove 
koje je primala od božanske Dobrote, te je trebalo da Bog pošalje 
posebnog anđela svetom Josipu da ga upozna s otajstvom za koje se 
ona nije mogla odlučiti da mu ga očituje. 

Peti; ne samo da nije prezirala, nego je voljela i tražila društvo 
siromaha, grešnika i grešnica, i svih onih koji se činjahu 
najprezrenijima; i nakon Uzašašća svoga Sina redovito svrstavala na 
najniže mjesto u zajednici vjernika, stavljajući se na posljednje 
mjesto iza svih žena. 


Preponizna Djevice o kakvu si slavu iskazala Bogu svojom 
dubokom poniznošću! Neka te vječno hvale! O, neka i u meni bude 
Žarka želja da te nasljeđujem u ovoj svetoj kreposti. Isprosi od svoga 
Sina za me, molim te, sve milosti koje su mi za to potrebne. 


3. Pažljivo se preispitajte o svim greškama koje činite protiv 
poniznosti u svojim mislima, sklonostima, riječima i djelima u 
svakom činu vaše nutamnjosti i vanjštine. Zamolite Boga za 
proštenje, čvrsto odlučite da ih se odričete i odmah molite presvetu 
Djevicu da vam zadobije tu milost. O Srce Marijino, središte 
poniznosti, posređduj za nas. 

14. Srce Blažene Djevice Marije je riznica darova Duha Svetoga 


1. Nakon što smo razmatrali i častili velebno Srce Kraljice Neba 
kao najuzvišenije prijestolje svih kreposti, sada ga trebamo motriti i 
Častiti kao najbogatiju riznicu Duha Svetoga, u kojoj je pohranio 
beskrajna i neprocjenjiva bogatstva, a među ostalim sedam 
vrhunskih milosti koje se obično naziva sedam darova Duha 
Svetoga: dar mudrosti i razuma, dar savjeta i jakosti, dar znanja i 
pobožnosti, i dar straha Božjega. 

Između moralnih kreposti i darova Duha Svetoga postoji ova 
razlika: spomenute kreposti dane su moćima naših duša da ih 
usmjere na poučljivost i poslušnost spram svjetla i k zapovijedima 
razuma prosvijetljenog po milosti; a darovi Duha Svetoga su ulivena 
savršenostva, s posvetnom milošću koju oni posvuda prate, da bi nas 
raspoložili da odmah odgovaramo na sva božanska nadahmuća i na 
sve unutarnje poticaje Duha Svetoga, te da ga slijedimo svugdje gdje 
nas zove. 

To su sveta stanja duše koja uređuje Bog da bi nas uzdigao do 
većeg savršenstva od onoga koje obično dolazi od kreposti, te da nas 
učvrsti u susretima u kojima bi kreposti bile preslabe da premoste 
teškoće koje se pojavljuju. 

Svi darovi Duha Svetoga su bili, s onim koji im je tvorac i izvor, 
u Srcu blažene Djevice od trenutka njezina bezgrešnog začeća, te u 
stupnju primjerenom dostojanstvu Bogorodice za koju je bila 
predodređena. Razmatrajmo učinke koje su ovi darovi proizveli u 
ovom djevičanskom Srcu. 

Dar mudrosti razlio je u njezinu Srcu tako jasnu spoznaju, i u nj 
urezao visoko poštivanje i žarku ljubav spram Boga, da je Marija sve 
svoje zadovoljstvo i svu svoju radost položila u motrenje divnih 
Božjih savršenstava, te se predala božanskim i vječnim stvarima, 
tako da je sva slast njene duše bila u njihovom motrenju. Zbog toga 
je gajila veliki prezir spram mudrosti svijeta, koja je tek ludost, te 
prema svim zemaljskim i vremenitim stvarima. 

Po daru razuma je dublje spoznavala sve tajne i otajstva 
božanskoga Pisma, koliko Starog, toliko i Novog Zavjeta, više nego 
svi književnici ikad prije ili ubuduće. 

Po daru savjeta donosila je vrlo postojane snažne odluke da 
slijedi svjetlo koje joj je Duh Sveti davao po daru mudrosti i razuma. 

Dar jakosti snažno joj je u Srce utisnuo veliko nepovjerenje 
prema sebi samoj, i povezivao je s Bogom kao s onim u kojega je 
stavljala sve svoje povjerenje i snagu, te je velikodušno svladavala, 
njenu za ljubav, sve teškoće i prepreke koje je sustizahu na putu, i 
postojano podnosila sva proganjanja i patnje koje su je snalazile. 
Prikažite Bogu svu slavu koju mu je ova božanska Djevica iskazala 
presvetim korištenjem ovih četiriju darova, i molite je da i vas učini 
sudionikom. 

2. Razmatrajmo učinke koje su dar znanja, pobožnosti i straha 
Božjega izvodili u Srcu blažene Djevice. 

Dar znanja davao joj je spoznaju svih stvorenih stvari i 
nadahnjivao ju je kako da ih koristi na pravi način. Pomoću ovog 
dara znala je neprocjenjivu cijenu duša, stvorenih na sliku Božju i to 
joj je davalo žarku revnost za naše spasenje. 

Dar pobožnosti urezao joj je u Srce ljubav i nježnosti istinske 
Majke prema svoj njezinoj djeci i ispunjavao ju je bolom i 
osjetljivom sućuti zbog njihovih bijeda i nesreća za čije je ublaženje 
prikazivala njegovom božanskom Veličanstvu, s velikim žarom, sve 
što je mogla učiniti i trpjeti. 

Dar kćerinskog straha Božjega ispunjavao joj je Srce velikom 
brigom da ništa ne čini, ne govori niti misli što Bogu ne bi bilo milo, 
te vrlo velikom željom da posvema i posvuda ispuni njegovu svetu 
volju, samo njemu na slavu i na njegovo zadovoljstvo. O ljubljeni 
Duše, neka ti se iskazuju vječne hvale što si tako svakim blagom 
svoje beskrajne dobrote obogatio preljubezno Srce svoje božanske 
Zaručnice! 

3. Razmatrajte da Sveti Duh vrlo žarko želi razliti i u vašem srcu 
dioništvo u svim darovima kojima je ispunio Srce vaše božanske 
Majke. Ponizite se i zamolite ga oproštenje za sve prepreke koje ste 
mu postavili i čvrsto odlučite da ubuduće izbjegavate sve ono čime 

biste mu se mogli suprotstavljati. Molite presvetu Djevicu da vam 
udijeli svetu raspoloživost svoga Srca prema ovim istim darovima. O 
Srce Marijino, riznice svetosti, posređuj za nas. 


15. Srce Blažene Djevice Marije je sveti vrt plodova Duha 
Svetoga 


1. Razmatrajte da je ljubazno Srce Majke Božje onaj zatvoreni vrt 
koji se spominje u četvrtom poglavlju Pjesme nad pjesmama: Vrt 
zatvoren zmiji i svemu što Bogu nije ugodno, i otvoren jedino Duhu 
Svetome koji u njemu proizvodi nebrojene plodove. Među njima je 
dvanaest glavnih koji se razlikuju od darova Duha Svetoga po tome 
što su darovi sveta stanja koje kršćanske đuše čine spremnim da 
brzo slijede nadahnuća Duha Svetoga a plodovi su čini ovih istih 
stanja i djelovanja kreposti koje vršimo po poticajima Duha Svetoga 
s toliko savršenstva i ljubavi prema Bogu da ih činimo radosno i 
veselo. 


Evo tih dvanaest plodova Duha Svetoga: ljubav, radost, mir, 
ustrajnost, strpljivost, dobrota,  dobrostivost, blagost, vjera, 
skromnost, uzdržljivost i čistoća. Razmatrajte učinke prvih šest 
plodova u Srcu slavne Djevice. 


Po ljubavi je njeno Srce bilo potpuno odijeljeno od svega što nije 
bio Bog i usko sjedinjeno s njegovim božanskim Veličanstvom. 
Radost ju je ispunjavala veseljem u svim stvarima koje je Majka 
ljubavi činila na službu i na slavu Božju. Mir joj je održavao Srce 
vrlo velikođušnim u dubokoj smirenosti posred bura i oluja koje su 
je često zahvaćale. Strpljivost ga je podržavala u nebrojenim 
patnjama koje je podnijela. 

Po ustrajnosti je s velikom hrabrošću čekalo velike stvari što ih 
je očekivala od Božje darežljivosti. Zbog neizmjerne dobrote kojom 
je to Srce bilo ispunjeno bilo je potpuno nesposobno za makar 
najmanju misao da nekome naškodi, pa čak ni svojim okrutnim 
neprijateljima, i stalno ga je poticala da svima želi dobro. 

Radujte se što vidite tolika velika i čudesna savršenstva u Srcu 
svoje predobre Majke. Zahvaljujte Duhu Svetome što ih je utisnuo u 
njeno Srce i molite ga da i nas učini njihovim dionicima. 


2. Razmatrajte učinke šest drugih plodova Duha Svetoga u Srcu 
Kraljice Anđela. Dobrostivost ju je činila blagom i prijaznom prema 
svima i spremnom za svako moguće dobro prema svakome. Blagost 
je zatvarala vrata svakom pokretu gorčine i nestrpljivosti i natapala 
medom i mlijekom svu njenu nutrinu. 

Vjera, ili radije reći vjernost ju je ispunjavala istinom, 
bezazlenošću i iskrenošću te zbog nje je bila vrlo vjerna i točna u 
ispunjavanju svih svojih obećanja. 

Skromnost nije podnosila da u njoj bude i najmanja sjenka 
nadmenosti i svjetske taštine; već joj se ova sveta krepost 
odražavala na licu i na vanjštini toliko savršeno, da bi je držali za 
vidljivog anđela pa čak i za božanstvo, prema izvještaju Svetog 
Dionizija, da se tome nije protivio nauk vjere. 


Nad Srcem joj je kraljevala uzdržljivost, kao i nad svim 
unutarnjim i vanjskim osjetima, i to tako potpuno, da oni nisu 
slijedili bilo koji drugi instinkt, osim Duha Svetoga. Čednost ju je 
zaodjenula takvom zadivljujućom nevinošću da ju je učinila 
dostojnom biti Majka Svetoga nad svetima i Kraljica Serafina. O 
Majko moga Boga, srce mi je ushićeno radošću što vidim tvoje Srce 
tako blistavo u svim savršenstvima da je neusporedivo dostojnije 
Časti i hvala od svih srdaca anđela i svetih. Neka se vječno iskazuju 
hvale Kralju svih srdaca. 


3. Poklonite se neizmjernoj žudnji kojom Duh Sveti žudi da u 
vaše srce utisne sliku svih plodova koje je proizveo u Srcu svoje 
božanske Zaručnice. Zamolite ga da vam oprosti za sve prepreke 
koje ste mu pri tome postavljali. Čvrsto odlučite da ćete odgovarati 
zamislima njegove dobrote koje ima za vas vjerno nasljeđujući 
osobine ljubaznog Srca vaše božanske Majke. O Srce Isusa i Marije, 
pravilo vjernih srdaca, vječno vladaj nad našim srcem! 

16. Srce Blažene Djevice Marije je raj osam Blaženstava 


1. Razmatrajte da je blaženo Srce_ Majke Spasiteljeve predivni raj 
osam evanđeoskih blaženstava koji su slični plodovima Duha 
Svetoga po tome što su i jedni i drugi djela kreposnih stanja ulivenih 
u naše duše posvetnom milošću; no, razlikuju se po tome Što su 
blaženstva savršena i izvrsna djela višestrukih kreposti kojima Duh 
Sveti uzdiže duše na višu savršenost od one koja dolazi od plodova 
istoga Duha Svetoga. 

Sva su blaženstva bila u Srcu Bogorodice ulijevanjem Duha 
Svetoga od trenutka njezina bezgrešnog začeća i to s većim 
savršenstvom nego što su to ikad bila u srcima najvećih svetaca. 
Razmatrajte i častite u ovom čudesnom Srcu četiri prva blaženstva, a 
to su: 

Blaženi siromašni duhom jer njihovo je kraljevstvo nebesko! 
Ovo blaženstvo sadrži dvije stvari, poniznost i ljubav prema 
siromaštvu, koje su u vrhunskom stupnju bile u Srcu Kraljice neba; 
Srcu koje je, iza Isusovog, poniznije od svih srdaca; Srcu koje je 
toliko ljubilo siromaštvo, da se na njega zavjetovalo, kako je blažena 
Djevica otkrila svetoj Brigiti. Kao posljedica toga ona je sve svoje 
imanje dala siromasima; zarađivala je za život radeći svojim rukama; 
od odjeće je nosila jedino vunu, i to neobojenu vunu, po izvještaju 
Nicefora i Cedrenusa. 

Prema svetom Bonaventuri, poklone svetih kraljeva dala je kao 
milostinju, a svetoj je Brigiti objavila da su njen ljubljeni Sin, sveti 
Josip i ona često oskudijevali u najpotrebnijim stvarima. To je 
sasvim lako povjerovati prema riječi Sina Božjega: Lisice imaju 
jame i ptice nebeske gnijezda, a Sin Čovječji nema gdje da nasloni 
glavu. Jer to ne bi mogao reći da je njegova sveta Majka uživala u 
blagostanju. 

Evo drugog blaženstva: Blago krotkima! Tko bi mogao izraziti 
nježnost i krotkost ovog vrlo dobrostivog Srca? 

Evo trećeg: Blago ožalošćenima! O preljubezna Djevice, tko bi 
mogao izbrojiti sve tragove boli koji su proboli tvoje dobrostivo 

Srce? O, kakve su bujice suza potekle iz tvojih očiju, pa čak i 
krvavih suza, po navodima nekih Svetaca! 

Četvrto blaženstvo: Blago žednima i gladnima pravednosti! 
Pravednost na ovome mjestu označava sve kršćanske kreposti i sve 
svete radnje po kojima se može služiti Bogu i veličati ga. Da bi se 
upoznala neutaživa glad i izrazita žeđ kojom je Djevica Marija 
Žudjela za svim sredstvima kojima se mogla služiti za časti Boga, 
trebalo bi razumjeti veliku ljubav kojom je njeno Srce bilo ražareno 
za njegovo božansko Veličanstvo, te plamenu revnost koju je 
osjećala za njegovu slavu. 

O moja dobra i ljubazna Majko, dajem ti svoje srce: sjedini ga, 
molim te, sa svojim, iako je ono toga potpuno nedostojno, i ureži u 
njemu savršenu sliku svoje ljubavi, svoje poniznosti i svoje ljubavi 
za siromaštvom, te žeđi kojom si žeđala za svim krepostima. 

2. Razmatrajte i častite ostala blaženstva u Srcu Djevice. Evo 
petoga: Blago milosrdnima! Ovo blaženstvo podrazumijeva dvije 
vrsti osoba. Na prvom mjestu oni koji za Božju ljubav lako 
zaboravljaju uvrede koje su im nanijete. Kao drugo, oni koji se - 
ispunjeni sućuti zbog tjelesnih i duhovnih bijeda svojih bližnjih - 
trude da im svim svojim silama priteknu u pomoć. O Majko 
milosrđa, to si i ti radila cijeloga svoga života savršenije nego svi 
Sveti koji su ikad postojali ili kojih će biti na svijetu; a to i 
neprekidno dalje činiš, i nema ni jednog stvorenja u cijelom svemiru 
koji ne osjeća učinke tvoga milosrđa. 

Šesto blaženstvo: Blage čistima srcem! O kakva čistoća tvog 
presvetog Srca, Kraljice djevica, u kojoj nikada nikakav grijeh, ni 
istočni ni aktualni nije imao ikakva udjela, i koje je bilo ispunjeno 
uzvišenijom svetošću već od samog trenutka tvoga bezgrešnog 
začeća nego li sva srca zajedno svih anđela i svetih! 

Sedmo blaženstvo. Blago mirotvorcima! Po tebi nam je, o 
Kraljice mira, predan Bog mira i ljubavi koji je mir s Neba donio na 
zemlju. Po tebi se nište podjele i krivovjerja koji dijele i cijepaju 
svetu haljinu tvoga ljubljenoga Sina. Tvojim se posredovanjem daje 
istinski mir ljudima dobre volje, a to znači onima koji se svim srcem 
odriču svoje vlastite volje i ne žele ništa drugo osim Božje volje. 

Evo osmog blaženstva: Blago progonmjenima zbog pravednosti! 
Da bismo upoznali sva progonstva koja je Spasiteljeva Majka 
pretrpjela na ovome svijetu, trebali bismo razumjeti ona koja je 
njezin ljubljeni Sin na tom svijetu pretrpio, a ona su neizbrojiva i 
neshvatljiva. Zbog nas ste tvoj sin Isus i ti, njegova predostojna 
Majka, izvrgnuti neizmjernom preziru, uvredama, sramotama, 
pogrdama, klevetama i neopisivim okrutnostima. Isto tako tebi za 
ljubav želimo prigrliti sve nesreće i progonstva koja će nas ikad 
zadesiti. 

Beskrajna hvala Duhu Svetome što je stavio sva ova blaženstva 
u tvoje Srce! Moli ga preblaga Djevice, da i nas učini sudionicima 
svih ovih blaženstava, te da nam udjeli milost da položimo svu 
svoju radost, blaženstvo i raj tamo gdje si ga ti stavila za vrijeme 
svoga boravka na zemlji, a to znači da služiš, ljubiš i slaviš 
božansko Veličanstvo. O Srce Isusa i Marije, radosti našega srca! 


17. Dvanaest glavnih kreposti Presvetog Srca Blažene Djevice 
što se nalaze u pozdravu koji počinje sa Zdravo presveto Srce 


(Poimence njegova svetost, odanost, budnost, krotkost, mudrost, 
vjernost, poniznost, strpljenje, milosrđe, čistoća, poslušnost i ljubav. 
Možete svaki dan uzeti jednu od ovih kreposti i razmatrati na tu 
temu na ovaj način). 


1. Klanjajte se toj kreposti u preljubljenom Srcu Isusovom i 
razmatrajte na koji ju je način on vršio, u svojoj nutrini i vanjskim 
Činima, u svojim mislima, riječima, djelima i trpljenjima, u svim 
svojim otajstvima, i u svim stanjima i trenucima svoga života; te da 
je, vršenjem ove kreposti, dao neizmjernu slavu svom Ocu; da je u 
potpunosti naknadio za obeščašćenje koje smo mu mi učinili 
grijesima protivnim toj istoj kreposti; da nas je izbavio od vječnih 
muka koje smo zaslužili ovim istim grijesima; da nam je svojim 
primjerom pokazao način na koji treba vršiti gore spomenutu 
krepost; da nam je zaslužio potrebnu i odgovarajuću milost za njeno 
vršenje. 

Iskažite mu neizmjerne hvale za sve te stvari. Predajte rm se s 
velikom željom i razmišljate do On vas želi vidjeti urešene ovom 
istom krepošću. Molite ga da vam dade milosti potrebne da ispunite 
ove njegove želje. 

2. Klanjajte se Sinu Božjemu kao onome koji je utisnuo savršenu 
sliku ove kreposti u Srce svoje presvete Majke. I razmatrajte da je 
ova slavna Djevica brižljivo surađivala sa svojim Sinom kako bi u 
njezinu Srcu ucrtao živi portret te iste kreposti koju je ona pozorno 
motrila u njemu kako bi u sebi, vjernim nasljedovanjem, izrazila 
savršenu sličnost. Te da ju je u tom cilju vršila na izuzetan način, 
kako iznutra, tako i izvana, svojim mislima, riječima i djelima u 
vrijeme utjehe, u vrijeme nesreće, na svakom mjestu, u svakoj prilici 
i u svim trenucima svoga života; te da je iz trenutka u trenutak 
neprestano rasla u toj kreposti; te da je na taj način Bogu iskazala 
vrlo veliku slavu i stavila nam pred oči zadivljujući uzor gore 
spomenute kreposti koji nam je slijediti. 

Iskažite beskrajnu hvalu ljubljenom Marijinom Sinu što je tako 
utisnuo u njezino djevičansko Srce čudesnu sličnost savršenstava 
svoga božanskog Srca. Zahvalite Isusovoj Majci za svu slavu koju je 
iskazala Bogu nasljedovanjem kreposti svoga Sina, a naročito one o 
kojoj je riječ. Predajte se Sinu i Majci da biste išli putem kojim su 
oni išli. Molite ovu božansku Majku da vam od svog Sina zadobije 
za to potrebne milosti. 

3. Razmatrajte činjenicu da je Majka Božja i vaša Majka, a vi 
njeno dijete, ma kako toga beskrajno nedostojni bili, obveza vam je 
da joj budete nalik; te da je Marijino Srce živa slika Srca Isusovog pa 
i vaše srce mora biti živa slika Srca ove božanske Marije. 

Pogledajte dakle ima li vaše srce poneku sličnost s njenim u ovoj 
kreposti. Preispitajte se o pogreškama koje ste prema toj kreposti 
učinili u cijelom svom životu, i pronaći ćete beskrajno mnogo 
razloga da se pred Bogom skrušite molite ga za oproštenje, odlučite 
Živjeti drugačijim životom od dosadašnjega, molite svetu Djevicu da 
vam zadobije milosrđe i nadoknadite za propuste, te da vam zadobije 
milosti koje su vam potrebne da se popravite i ubuduće s više 
vjernosti vršite istu krepost. Konačno prikažite i dajte svoje srce ovoj 

Kraljici srdaca i molite je da u njemu poništi sve što je njoj protivno, 
te da u njemu ureže savršenu sliku svih kreposti svoga Srca, a 
naročito one kreposti o kojoj je riječ, a sve samo na slavu svoga 
Sina. 

Na takav isti način možete razmatrati o svetosti, blagosti, 
poniznosti i drugim krepostima presvetog Srca predragocjene 
Djevice, a koje su iskazane u gornjem Pozdravu; isto tako i o svetim 
odlikama i savršenstvima ovog istog Srca sadržanim u Litanijama. 


18. Dvanaest razloga zbog kojih trebamo  častiti Presveto 
Srce Blažene Djevice Marije 


1. Mi moramo štovati, častiti i ljubiti sve ono što Bog ljubi i štuje, 
i po čemu je on ljubljen i proslavljen. Pa dakle, poslije preljubljenog 
Srca Isusovog, nikad se na nebu niti na zemlji nije našlo srce koje bi 
Bog toliko ljubio i štovao, i koje bi mu iskazalo toliko slave i ljubavi 
kao predostojno Srce Marije Spasiteljeve Majke. 

2. Tko bi mogao reći koliko je Srce Majke Božje kojemu nema 
premca bilo ražareno ljubavlju prema njenom Sinu Isusu? Izbrojite, 
ako možete, sve misli koje je zamislila, sve riječi što ih je izgovorila, 
sva djela koja je izvršila, sve poslove, svekoliku brigu i budnost da 
nahrani, odjene, sačuva i odgoji ovog božanskog Spasitelja: i 
nabrojit ćete isto toliko razloga koji nas navode da ljubimo i hvalimo 
ovo preljubezno Srce Isusove Majke. 

3. Nadalje, izbrojite sve misli, svekolike osjećaje, sva nježna 
nagnuća koja su ispunjavala Marijino _majčinsko Srce s ciljem našeg 
spasenja i naći ćete isto toliko razloga koji nas obvezuju da ga 
ljubimo i častimo. 

4. Predstavite sebi sva sredstva koja je ova Majka milosrđa 
upotrijebila da bi surađivala sa svojim Sinom Isusom u velikom djelu 
Otkupljenja svijeta, to će reći, njene molitve, postove, mrtvljenja, 
suze, patnje, kao i prebolnu žrtvu svoga Sina koju je prinijela podno 
njegova križa Srca sasvim ražarenog ljubavlju i milosrđem: i znajte 
da su sve to sljedeći razlozi koji nas obvezuju na Štovanje i ljubav 
prema njezinom predostojnom Srcu. 

5. Sveto Ime Marijino toliko se uvijek častilo u Crkvi da je, 
prema izvještaju Suriusa, sveti Gerard, biskup Panonije, predložio 
svojim vjernicima da se nakon izgovaranja ovog svetog Imena 
prostru ničice na zemlju; i da Pierre de Blois izvještava kako je u 
njegovo vrijeme posvuda u Crkvi vladao običaj da se na izgovor 
svetog Imena Marijina sav svijet baci na koljena, a svi bi vjernici 
uzdasima ispunjali prostor, suzama natapali tlo te očitovali neobičan 
žar i pobožnost. 

Ova se pobožnost nije ugasila jer se u mnogim Crkvama slavi 
blagdan svetog Imena Marijinog, posebice u Redu Otkupljenja 
sužnjeva u kojem se slavi njena služba svake subote kada na taj dan 
nije propisana neko drugo liturgijsko slavlje. Ako je časno Ime 
Marije dostojno tako velikog čašćenja, kakvu tek čast moramo 
iskazivati njezinom prečistom Srcu? 

6. Ako se sveta Crkva nikad ne umara svakodnevno govoreći 
jedinome Marijinom Sinu: - Blago utrobi koja te nosila, i prsima 
koje si sisao; jer nikad se ne može dovoljno hvaliti i častiti njena 
sveta utroba koja je nosila Sina vječnoga Boga i blagoslovljene joj 
prsi koje je sisao, koju li tek čast i koje pohvale treba iskazati 
njezinom predostojnom Srcu? 

7. Ako, prema želji apostola Pavla, srca vjernika trebaju postati 
kućom i boravištem Isusovim, i ako nas sam Isus uvjerava da Otac, 
Sin i Duh Sveti prebivaju u srcima onih koji ljube Boga, tko li može 
sumnjati da Presveto Trojstvo nije na zadivljujući i neizreciv način 
zauvijek načinilo svoje prebivalište u djevičanskom Srcu one koja je 
Kći Oca, Majka Sina i Zaručnica Duha Svetoga, i koja sama više 
ljubi Boga nego li ga ljube sva stvorenja zajedno? Pa kad je to tako, 
kakvom pobožnošću treba častiti njeno prečisto Srce? 

8. Ako smo dužni Ččastiti svete pisce Evanđelja što su nam u 
pismenom obliku na papinu ostavili opis života našega Otkupitelja, i 
otajstva našega Otkupljenja, koliko li smo više dužnici prema 
njegovoj  presvetoj Majci što nam je u svom majčinskom Srcu 
sačuvala to predragocjeno blago? 

9. Nismo li upravo mi, grešnici i bijednici, oni koji su svojim 
bezbrojinm grijesima proboli Marijino prečisto Srce u vrijeme 

Spasiteljeve Muke tisućama i tisućama strelica boli? Koliko li smo, 
dakle, dužni iskazivati joj svu moguću čast a da ipak ne zadovoljimo 
potpuno za pregorke muke koje smo joj prouzročili? 

10. Ovo divno Srce savršena je slika preuzvišenog božanskog 
Srca Isusovog. Ono je primjer i uzor naših srdaca čija se sva sreća, 
savršenstvo i slava sastoji u tome da što više naliče, kao žive slike, 
svetom Srcu Marijinom, baš kao što je to sveto Srce odraz ljubljenog 
Srca Isusovog. Stoga je vrlo korisno i vrlo dobro poticati kršćane na 
pobožnost prema preuzvišenom Srcu Kraljice Neba. Najviša je 
pobožnost nasljedovanje onoga što častimo. Sv. Augustin kaže: «Tko 
ne vidi da pozivati vjernike na pobožnost prema preljubeznom Srcu 
Majke Božje znači potaknuti ih da nasljeđuju uzvišene kreposti 
kojima je njeno Srce urešeno, da urežu njenu sliku u svoja srca, te 
tako postanu dostojni sinovi svoje Majke?» 

11. Ne samo da je Srce Spasiteljeve Majke uzor i primjer naših 
srdaca, već kako je ona Kraljica svemira, njezino je srce ujedno srce 
Kraljice svih srdaca stvorenih da ljube Boga po ljubljenom Srcu 
Isusovu. Stoga sva srca moraju gledati i nasljedovati Srce Marije kao 
svoj uzor. UZ to joj moraju iskazivati sve časti koje joj duguju kao 
svojoj Vladarici. 

12. Na kraju razmotrite sve kreposti i savršenstva jedinstvenog 
Srca Majke ljubavi, sadržane u devet Litanija, u himnima i 
hvalospjevima o njenom Srcu, i znajte da je to isto toliko razloga 
koji vas obvezuju da hvalite, častite i ljubite ovo časno i preljubezno 
Srce. 


19. Dvanaest načina čašćenja Presvetog Srca Blažene Djevice 


Uvidjevši po svemu što je do sada rečeno da je pobožnost prema 
presvetom Srcu blažene Djevice vrlo snažna i dobro utemeljena, te 
da nam nebrojeno mnogo razloga nalaže da rmu iskazujemo Čast i 
posebno štovanje, sada nam je potražiti odgovarajuće prikladne 
načine. Evo ih dvanaest glavnih. 

Prvi način. - Želite li pružiti veliko zadovoljstvo ovom 
djevičanskom Srcu koje izgara od želje za spasenjem vaše duše, 

poslušajte i činite ono što vam naš Gospodin govori ovim riječima: 
Sine moj, daj mi svoje srce i u ovima: Obratite se meni svim srcem 
svojim. U tu svrhu čvrsto i iskreno odlučite ispuniti obećanje koje ste 
Bogu dali na svom krštenju: to znači, potpuno se odreći Sotone, 
njegovih djela, a to je grijeh, i njegova sjaja, a to je svijet; i slijediti 
Našega Gospodina u njegovu nauku, ponašanju i krepostima. 

Stoga, kako biste se Bogu obratili ne samo srcem, nego svim 
svojim srcem, žarko želite, i molite ga za milost da to uzmognete 
ispuniti, da se obratite i prikažete sve strasti svoga srca njegovu 
božanskom Veličanstvu, tako što ćete ih podrediti da služe njegovoj 
slavi. Na primjer, strast ljubavi, ljubeći jedino Boga, i bližnjega u 
Bogu i za Boga; strast mržnje, mrzeći jedino grijeh i sve što vodi u 
grijeh; strast straha, bojeći se jedino od svega na svijetu da ne 
uvrijedim Boga; strast tuge, ne žalosteći se ni nad čim osim nad 
uvredama koje ste nanijeli Bogu; strast radosti, ulažući svu svoju 
radost u službu i ljubav za Boga, i u prianjanje uz njegovu presvetu 
volju u svermi i posvuda; a tako i s drugim strastima. 

Drugi način. - Da bi naš Spasitelj potpuno posjedovao vaše srce, 
osluškujte i provodite ove svete riječi: Gajite u tom istom srcu 
osjećaje koji su u Srcu Marije, Majke Isusove. Pet ih je glavnih: 

1. Snažan osjećaj užasa i gađenja prema svim vrstama grijeha. 

2. Snažan osjećaj mržnje i prezira prema pokvarenom svijetu i 
svim stvarima svijeta. 

3. Duboki osjećaj vrlo malog uvažavanja sebe, pa čak i prezira i 
mržnje 

4. Vrlo dubok osjećaj uvažavanja, poštovanja i ljubavi prema svim 
stvarima vezanim uz Boga i njegovu Crkvu. 

5. Snažan osjećaj štovanja i privrženosti križu, što znači 
lišavanjima, poniženjima, mrtvljenjima i patnjama, koji predstavljaju 
jednu od najbogatijih riznica kršćanske duše u ovome svijetu, prema 
ovome nebeskom proročanstvu: Smatrajte potpunom radošću, braćo 
moja, kad upadnete u razne kušnje, kako biste zajedno sa svetim 
Pavlom mogli reći: A ja sam daleko od toga da se ičim ponosim, 
osim križem Gospodina našega Isusa Krista. 

Treći način. - Jedan od najkorisnijih i najvažnijih načina štovanja 
predostojnog Srca Kraljice kreposti jest da nastojite nasljedovati i 
utisnuti u svoje srce živu sliku njezine svetosti, nježnosti i blagosti, 
njezine poniznosti, čistoće, pobožnosti, mudrosti i razboritosti, 
strpljenja, poslušnosti, budnosti, vjernosti, ljubavi i svih drugih 

sti. 
etvrti način. - Često predajte svoje srce ovoj Kraljici srdaca 
posvećenih Isusu, i molite je da ga potpuno posjeduje kako bi ga 
predala svome Sinu, u njega urezala prethodno spomenute osjećaje, 
uresila spomenutim krepostima i načinila prema Srcu Sina i Majke. 

Peti način. - Pomagati siromašnima, udovicama, siročadi, 
strancima; zaštititi ugrožene, utješiti ožalošćene, posjetiti bolesnike i 
zatvorenike, i vršiti druga slična djela milosrđa vrlo je ugodno 
premilosrdnom Srcu Majke milosrđa. 

Šesti način. - Najveća radost koju možemo priskrbiti ovom 
svetom Srcu Marije, zapaljenom ljubavlju za duše plaćene 
predragocjenom krvlju njenoga Sina jest žarki i privrženi rad na 
njihovu spasenju. Jer, ako se rađuju srca anđela i svetaca u nebu kad 
se obrati neki grešnik na zemlji, Srce Kraljice anđela i svetih zbog 
toga se još više raduje od srdaca svih stanovnika neba zajedno, jer u 
njermu je više ljubavi i milosrđa nego u svih anđela i ljudi. 

Sedmi mačim. - Gajite osobitu pobožnost prema svecima koji 
imaju naročitu privrženost prema preljubaznom srcu Majke Božje. 

Osmi način. - Prisjetite se onoga što je prije rečeno, a to je da nam 
je naš Spasitelj dao svoje božansko Srce, s presvetim Srcem svoje 
blažene Majke, kako bi nam bilo uzorom i pravilom u životu. 
Proučavajte, dakle, brižljivo, ovo božansko pravilo da ga mognete 
slijediti i vjerno čuvati. 

Deveti način. - Spasitelj nam je dao svoje božansko Srce, sa 
svetim Srcem svoje Majke, ne samo da nam bude pravilom, već i da 
bi bilo našim Srcem, kako bismo - kao udovi Isusovi i djeca Marijina 
- imali jedno srce s našim voljenim Poglavarom i našom božanskom 
Majkom, te da bismo sva svoja djela vršili sa Srcem Isusa i Marije, a 
to znači u jedinstvu sa svetim namjerama i spremnošću s kojima su 
Isus i Marija vršili sva svoja djela. Da to postignete, brižljivo pazite, 

bar pri započinjanju svojih glavnih djela, da se potpuno odreknete 
sebe samih, te da se predate Isusu kako bi vas sjedinio sa svojim 
božanskim Srcem koje je sjedinjeno sa Srcem njegove svete Majke, 
te da uđete u ljubav, milosrđe, poniznost i svetost ovoga istoga Srca, 
i sve što činite da bude u svetom raspoloženju kojim je to Srce uvijek 
bilo ispunjeno. 

Deseti način. - Svaki dan iskazati poneku posebnu čast ovome 
kraljevskom Srcu Vladarice svemira ponekim pobožnim djelom ili 
nekom molitvom na tu nakanu, po uzoru na blaženog Hermana _ iz 
Reda Svetog Dominika, o kome je prije bilo riječi, a koji je svaki dan 
izgovarao jednu Zdravomariju na pozdrav ovome preljubeznom 
Srcu. I vi se možete s istim ciljem poslužiti jednim pozdravom tom 
Srcu s više himana, hvalospjeva, litanija i krunicom na čast i hvalu 
ovog djevičanskog Srca. 

Pa i kad biste, po uzoru na ovog svetog Redovnika, svaki dan 
izmolili samo jednu Zdravomariju na čast ovog svetog Srca Majke 
Božje, učinili biste nešto što bi joj bilo vrlo ugodno, a i vrlo korisno 
za vašu dušu jer je veliki Suarez, to čudo znanosti i pobožnosti, 
rekao da bi radije izgubio svu svoju znanost nego li zaslugu jedne 
jedine Zdravomarije. 

Jedanaesti način. - U svim se svojim poslovima, potrebama i 
nevoljama utječite ovome preblagom Srcu; gledajte ga kao utočište u 
svermi. Ono je kao neko sklonište, tvrđava i zaštita koje vam je Bog 
dao da vas zakrili usred svih bijeda što nas okružuju u ovoj dolini 
suza i na ovom mjestu progonstva i izgona. Da, ovo predobro i 
predobrohotno Srce zaista je "olakšanje i utjeha našega progonstva". 
Tkogod mu se bude utjecao s poštovanjem i povjerenjem, osjetit će 
čudesne učinke njegove dobrote bez premca jer u ovom majčinskom 
Srcu naše milostive Majke ima za nas više ljubavi nego u svim 
srcima očeva i majki koji bijahu, jesu i koji će biti. 

Srce je to koje uvijek bdije nad nama i nad svim i najmanjim 
stvarima koje nas se tiču. Srce je to toliko puno dobrote, blagosti, 
samilosti i darežljivosti da se nikad nitko od onih koji su ponizno i s 
povjerenjem prizivali ovu Majku dobrote nije od nje vratio 
neutješen. 


44 


Srce je to prepuno mudrosti i svjetla koje savršeno poznaje sve 
naše potrebe i sve što je za nas najbolje, Srce vrlo plemenito, snažno 
i moćno da nadjača naše neprijatelje, odbije i poništi sve što nam se 
protivi, da isprosi od Boga sve za što ga zamoli, te da nas ispuni 
svakovrsnim dobrima. 

Konačno, to je srce naše velike Kraljice, naše predobre Sestre i 
naše preljubezne Majke kojoj je dana sva moć na nebu i na zemlji, i 
u čijim su rukama sva blaga njezinoga Ljubljenog Sina da ih dijeli 
"kome želi, kada želi i kako želi", kaže Sv. Bernard. 

Dvanaesti način. - Dvanacsti način čašćenja božanskog Srca 
Spasiteljeve Majke jest taj da mu slavimo blagdan ili bolje reći 
blagdane s osobitom pobožnošću. Kažem blagdane jer ima nekoliko 
blagdana ovog vrlo uzvišenog Srca naše Kraljice. 

Jer svi blagdani blažene Djevice isto su tako blagdani njezina 
Svetog Srca. Svetkovina njezina bezgrešnog Začeća svetkovina je 
stvaranja ili postanka njezinog presvetog Srca koje je stvoreno 
Božjom svemoćnom rukom te ispunjeno milošću i ljubavlju od 
prvog trenutka njegova postanka. 

Blagđan njezina Rođenja blagdan je rođenja njezina Srca koje je 
toga dana počelo živjeti životom svetijim od svih života koji su od 
vijeka postojali na nebu. 

Blagdan Prikazanja blagdan je svečanog i javnog posvećenja 
njezina Srca vječnoj Ljubavi, koja je sam Bog. 

Blagdan njezina anđeoskog Vjenčanja sa svetim Josipom blagdan 
je božanskog vjenčanja dvaju najsvetijih Srdaca od svih čistih 
stvorova, dvaju djevičanskih Srdaca koja su tako tijesno sjedinjena, 
da su jedno jedino srce, koje Boga ljubi više od svih serafskih srdaca 
zajedno. 

Blagdan njezina Navještenja blagdan je velikih čudesa čudesnog 
Srca ove predivne Majke koje, toga dana, postaje bezdan čudesa. Jer 
u njemu nastaju veće i čudesnije stvari od svih učinjenih prije ili 
ubuduće, i neće biti ni većih, ni dostojnijih divljenja, u vjekovima 
prošlim, sadašnjim ili budućim. 

Blagdan njezina Pohođenja blagdan je proročanstava njezina 
Srca, obuhvaćenih u hvalospjevu Veliča, što su potekla toga dana iz 
ovog blaženog Srca ispunjenog Duhom Svetim. 

Blagdan njezinog božanskog i djevičanskog Porođenja blagdan je 
ushićenosti njezina Srca koje je potpuno ushićeno i uzneseno 
radošću i ljubavlju prema njenom ljubljenom Djetešcu, dok ga gleda 
tek rođenoga, dok ga uzima u naručje, i nježno grli, puna ljubavi 
cjeliva, privija na prečiste grudi, daje mu sveto mlijeko svojih 
djevičanskih prsiju. 

Blagdan njezina Očišćenja blagdan je prve javne i svečane Žrtve 
što ju je njezino Srce prikazalo Bogu u svome predragome Djetetu, s 
neobjašnjivom ljubavlju. To je također i blagdan poniznosti njezina 
Srca jer se svrstala u hram među žene koje su na svijet donijele djecu 
uobičajenim putem, i što se svrstala u red siromaha, prinoseći žrtvu 
propisanu za siromahe. 

Blagdan njezina Uznesenja blagdan je slavodobitnosti njezina 
Srca; blagdan najsavršenijeg i najintimnijeg sjedinjenja njezina Srca 
sa Srcem Presvetog Trojstva; blagdan proslave i krunjenja njezina 
Srca da postane Kraljem svih srdaca. 


Konačno, sve ove svetkovine i blagdani, kao i svi drugi, 
blagdani su presvetog Srca Kraljice srdaca jer je ono, kako smo već 
više puta rekli, izvor i ishodište svega što postoji kao uzvišeno, sveto 
i dostojno divljenja u svakom od ovih blagdana. Tako blagdan 
božanskog Srca Majke Božje sadrži sve druge blagdane ove 
božanske Majke; jer to je blagdan njezina Srca, uopće govoreći, 
blagdan ovog Srca koje je princip posvemašnje njezine svetosti, svih 
njenih kreposti, svih svetih otajstava i svih njezinih proslavljenja i 
uzvišenosti koje će ona vječno posjedovati u Nebu. 

Nakon svega ovoga prosudite koliko je veličine i čudesa 
Zatvoreno u ovoj svetoj svečanosti predivnog Srca Kraljice anđela i s 
kakvom je pobožnošću treba slaviti. Svim ovim načinima dodajte 
razmatranje o krepostima, odličjima, Čudesima koja su sadržana u 
ovome predivnom Srcu Spasiteljeve Majke, što predstavlja vrlo 
dobar način koji će vas pobuditi na ljubav i čašćenje prema njoj. 


46 


Zato ćete ovdje pronaći poprilično mmogo razmatranja kojima 
ćete se u tu svrhu moći poslužiti, kako na blagdan i osminu ovog 
božanskog Srca, tako i u drugim prigodama. 


20. Za uočnicu blagdana Srca Marijina 


1. Razmotrimo da su svi blagdani što ih slavi Crkva istovremeno 
vrela milosti, naročito blagdani Gospodnji kao i blagdani njegove 
svete Majke. Ali, među blagdanima ove divne Majke spomendan 
njezinog presvetog Srca jest poput srca i kraljice svih drugih; jer srce 
je sjedište ljubavi i milosrđa, a to je pak kraljica svih drugih kreposti 
i izvor svih milosti. Zbog toga je ova uzvišenost ocean milosti i 
blagoslova, ne za sve vrste osoba, već samo za one koji se raspolože 
da ih prime. Jer budući da ih je naš Gospodin zaslužio po cijeni 
svoje krvi i bezbroj muka, drži ih kao nešto što mu je neprocjenjivo 
milo i dragocjeno. 

Zbog toga on želi da i mi iskazujemo veliko uvažavanje i sasvim 
posebno štovanje za ove iste milosti, te da u skladu s tim iskazujemo 
brigu i naročitu marljivost kako bismo se pripremili da primimo 
milosti koje nam on u ovoj velikoj svečanosti želi dati, kako bismo 
ih upotrijebili na njegovu veću slavu. U tom smislu moramo činiti tri 
stvari. 

Prva je da se_ponizimo, priznajući da smo beskrajno nedostojni 
na bilo koji način sudjelovati u ovoj svetoj svetkovini. Upravo stoga 
što ovaj blagdan Srca posve ražarenog božanskim plamenom ljubavi 
pripada prije serafinima nego li ljudima grešnicima, kakvi jesmo. 
Stanje grešnosti takvo je da nas mora dovesti do velikog poniženje. 

Na drugom mjestu, mi smo još neizmjerno nedostojni 
sudjelovanja u blagoslovima i milostima ovog blagdana zbog lošeg 
korištenja onih milosti i blagoslova koje nam je Bog već dao. 

Treće zbog prepreke koju smo stvorili za milosti koje bi nam dao 
da ih mi nismo prepriječili. Stoga se duboko ponizimo pred Bogom 
gledajući na te potpuno istinite činjenice. 

2. Drugo što moramo činiti da bismo se pripremili za ovu 
svečanost jest to da moramo probuditi žarku želju za njenim svetim 

slavljenjem, lišavajući se svega što se ne bi svidjelo Gospodinu i 
njegovoj presvetoj Majci. U tom smislu pobrinimo se za jedan 
ozbiljan ispit savjesti o svim manjkavostima naših misli, naših 
osjećaja, naših riječi, naših djela, raspoloženja naše duše i svih naših 
nutarnjih i vanjskih osjeta, da ih točno ispovjedimo i ispravimo, kako 
bismo se ponizili i zamolili Gospodina za oproštenje. 

3. Za dobro slavljenje blagdana presvetog Srca Majke divnog 
milosrđa malo je, ili bolje reći ništa, prikazati samo sve osjećaje 
svoga srca. Treba prinijeti sva srca Neba i zemlje, koliko god je to 
moguće. Jer budući da nas Duh Sveti uvjerava, govoreći ustima 
svetog Pavla, da je sve naše (1 Kor 3,21- 2 Rim 8,2), da nam je naš 
nebeski Otac sve dao dajući nam svoga Sina, imamo pravo 
upotrijebiti sva ova srca, kao nešto što je naše, da bismo pjevali 
hvalospjeve presvetog Srca naše božanske Majke. 

Međutim, osobito moramo moliti sve naše dobre Anđele čuvare, 
kao i sve druge, naročito Serafine, skupa sa svim svetim 
Patrijarsima, Prorocima, Apostolima, Mučenicima, Priznavaocima, 
Djevicama i svim Blaženicima, osobito sve svete Svećenike te sve 
Svete koji na poseban način pripadaju svetom Srcu Kraljice Neba, da 
sjedinimo svoja srca s njihovima i postanemo sudionici njihove 
pobožnosti prema našoj velikoj Kraljici, da primijenimo sve njihove 
sile da nam pomognu dostojno slaviti ovu ugodnu svečanost, u mjeri 
koliko je to ljudskoj slabosti moguće. Nadasve prikažimo i dajmo 
svoje srce, tijelo, duh i sve ono što jesmo, neizmjernoj ljubavi Oca, 
Sina i Svetoga Duha prema Spasiteljevoj Majci; i molimo ih da nas 
pridruže sebi u ovoj božanskoj ljubavi te da nas Oni sami pripreme 
za slavlje ove svetkovine na način koji će njima biti najugodniji. 

21. Na sam blagdan Presvetog Srca blažene Djevice 

1. Promotrimo pozomo što je predmet ove svečanosti. To je 
sveto Srce Kraljice Neba i zemlje; to je Srce vrhovne Kraljice 
svemira; Srce jedine i ljubljene Kćeri vječnoga Oca; Srce Majke 


Božje; Srce zaručnice Duha Svetoga; Srce predobre Majke svih 
vjernika. 

To je Srce najdostojnije, najplemenitije,  najuzvišenije, 
najdarežljivije, najveličanstvenije,  najmilosrdnije,  najljubaznije, 
najljubljenije i koje najviše ljubi od svih drugih srdaca svih čistih 
stvorenja. Srce je to ražareno ljubavlju prema Bogu, i usplamtjelo 
milosrđem prema ljudima, koje bi zaslužilo onoliko svetkovina 
koliko je ono učinilo djela ljubavi za Boga i milosrđa za nas. 
Pridružite tome i božansko Srce Isusa koji sa svojom premilom 
Majkom ima jedno jedino Srce, jedinstvom duha, osjećaja i volje. 
Pridružite tome sva srca svih Anđela i svih Svetih koji među sobom 
dijele jedno srce sa svojim Ocem i svojom Majkom. 

Eto to je predmet ove svetkovine, veleban i zadivljujući, koji 
zaslužuje čašćenja i hvalospjeve. Probudite dakle žarku želju da je 
slavite sa svom pobožnošću koja vam je moguća. 

2. Smatrajte da je ova svetkovina za nas dan izvanredne radosti, 
jer Srce naše božanske Majke pripada nama zbog četiri razloga: a. 
Ono je naše jer nam ga je vječni Otac dao. b. Ono je naše jer nam ga 
je dao Sin Božji. c. Ono je naše jer nam ga je dao Duh Sveti. d. Ono 
je naše jer nam ga je i ona sama dala. 

I još je jedna stvar zbog koje možemo reći da nam pripadaju i 
Srce Isusovo i sva srca Anđela i Svetih: jer su sva srca u Bogu tek 
jedno Srce koje cijelo pripada nama. O kojeg li blaga! O kakve li 
sreće i korist za nas! O kako smo bogati! O kakav predmet radosti i 
divljenja za nas! 

Ah, moj dragi Isuse, što da ti uzvratim za tolike milosti koje 
neprekidno primam od tvoje neizmjerne dobrote i ljubavi bez premca 
koju nam iskazuje tvoja presveta Majka? Predajem ti svoje srce koje 
ti pripada iz razloga. Ali, što predstavlja predanje srca jednog 
ništavila? Prikazujem ti sva srca svih tvojih Anđela i svih Svetih. No, 
i to je samo po sebi malo, u usporedbi s golemim blagom koje si mi 
dao dajući mi Srce svoje svete Majke. Prikazujem ti isto to Srce koje 
ti je samo ugodnije od svih srdaca u svemiru. No ni to nije dosta da 
bih u potpunosti ispunio sve svoje obveze. Prikazujem ti tvoje 
predivno Srce, posve ražareno silnom i neizmjernom ljubavlju prema 
tebi i prema tvom božanskom Ocu. O, Kraljice moga srca, 
prikazujem ti i preljubezno Srce tvog Sina koje je sama ljubav, u 

zahvalu za neprocjenjivo blago koje si mi dala dajući mi svoje 
majčinsko Srce. 

3. Što bi značilo kad bi nam neki veliki kralj otvorio svoje 
riznice prepune zlata i dragog kamenja i ovlastio nas da uzmemo 
onoliko koliko želimo? Bilo bi to neznatno u usporedbi s neizmjerno 
bogatim darom koji nam je Kralj kraljeva dao dajući nam 
preljubezno Srce svoje slavne Majke. Što bi značilo da nam Papa 
dadne probrane najdragocjenije relikvije u cijelome gradu Rimm? Za 
nas bi to zaista bilo nešto značajno. 

No, i to bi bilo neznatno u usporedbi s neizrecivom milošću 
kojom nas je naš Spasitelj počastio dajući nam Srce Kraljice svih 
Svetih. Što bi značilo da nam naš Spasitelj uzme ovo srce od mesa 
koje nam je u grudima, i dadne nam zauzvrat svakome posebno srce 
serafsko? Bilo bi to mnogo. No, dar koji nam je dao, predivno Srce 
svoje blažene Majke, beskrajno je plemenitiji i dragocjeniji dar. 

O moj Spasitelju, neka se upotrijebe sva srca ljudi i Anđela da te 
slavimo i vječno ljubimo zbog ove neshvatljive milosti! O Majko 
moga Boga, neka se sva stvorenja svemira izmjenjuju na svim 
jezicima i po svim srcima da te bez prestanka blagoslivlju i ljube! O 
Majko ljubavi, budući da si mi dala svoje Srce, potpuno zagospodari 
mojim srcem, i žrtvuj ga potpunog čistoj ljubavi i jedinoj slavi svoga 
ljubljenoga Sina. 


22. Presvetoj Djevici, za čašćenje njenog Srca i predanje 
vlastitoga 


Preljubezna i premila Marijo, Majko moga Spasitelja, pred 
tvojim nogama, u zajedništvu sa svima onima koji te ljube na nebu i 
na zemlji sa svom poniznošću, pobožnošću i ljubavlju, pozdravljam 
te, častim i danas odabirem za svoju vrhovnu Gospodaricu i Kraljicu 
svoga srca, zahvalan što nema ničeg drugog na Nebu ni na zemlji što 
bi, poslije Boga, bilo dostojnije čašćenja i štovanja, do tvoga svetog 
Srca koje je jedno Srce sa Srcem tvoga Sina. Najveća mi je želja i 
posebna pobožnost tvom Srcu da ga častim, ljubim i da mu posve 
pripadam. Zato mu zauvijek prikazujem, predajem i posvećujem 

svoje srce i želim da svi osjećaji, sklonosti, otkucaji, uzdisaji i sve 
što će proizaći iz moga srca, budu djela kojima ću iskazivati hvalu, 
čast i ljubav prema tvom preljubeznom Srcu. 

Primi, dakle, o preblaga Djevice, ove osjećaje moga Srca, i 
udijeli mi još jednu milost koju te u punoj poniznosti molim: a to je 
da se ubrojim među tvoje sluge i djecu tvoga majčinskog Srca. 
Dobro znam da nisam dostojan ove časti i odličja; ali budući da 
znam da _i najveći grešnici koji su ti se utjecali pronašli su put do 
tvoga Srca prepunog milosrdne ljubavi, uzdam se da ni mene nećeš 
odbaciti, jer ti svečano obećavam da ću uz Božju pomoć uznastojati 
najbolje što mogu da postanem dostojan ove ljubavi, nasljeđujući 
svete kreposti koje rese tvoje Srce, a nadasve njegovu duboku 
poniznost, veliku ljubav prema Bogu, žarku milosrdnu ljubav prema 
bližnjem, neumoljivu mržnju prema grijehu i savršeno podlaganje 
Božjoj volji. 

Nakon ovoga se nadam da mi nećeš odbiti, o Kraljice moga srca, 
ovo neopozivo predanje koje ti dajem. Primi ga, molim te, i sama mi 
utisni ove osjećaje i kreposti u dno srca kako bi moje srce, postalo 
živa slika tvoga, i Srca tvoga Sina, te moglo ugoditi tebi i njemu, i 
postati predmetom tvoje i ljubavi tvoga Sina; da bi na taj način moje 
srce, oživljeno njegovom ljubavlju, moglo čČastiti, ljubiti i slaviti 
tvoje Srce u vremenu i u vječnosti, jer to je moja jedina želja na 
ovome svijetu. 


DODATAK 


Nakon meditacija sv. Ivan Eudes donosi svjedočanstva nekih svetaca 
i pobožnosti Mariji 


Sveti Bernard 
Nebrojne su milosti kojima je Majka Božja počastila sve Redove 


što se nalaze u svetoj Crkvi, a osobito one koji su joj na poseban 
način posvećeni. Oni predstavljaju isto toliko glasova koji nam 

pripovijedaju o dobrotama i naklonostima njezina majčinskog Srca 
prema njenoj djeci. 

Među svim ovim Redovima red _Cistercita joj pripada na poseban 
način. I to što ga je blaženi Alberic koji je, skupa sa sv. Stjepanom i 
sv. Robertom započeo utemeljenje Reda, bio prvi koji ga je javnim i 
svečanim zavjetom predao i posvetio blaženoj Djevici skupa sa svim 
crkvama koje će oni sagraditi. Tim je putem ovaj sveti Red zapala 
čast da bude prvi od svih Redova Zapada posebno posvećenih 
Bogorodici. A ona ga je obdarila s više prestižnih povlastica. 

Prvo je izdiktirala blaženom Albericu Konstitucije koje je dao 
Redu. Kao drugo, obećala mu je da će taj Red biti pod njezinom 
posebnom zaštitom, te da će se za nj brinuti na sasvim osobit način 
do konca vjekova. Treće, na taj način mu je dala habit Reda, po 
izvješću Ivana, generala istoga Reda. 

Što su dakle, molim vas, sve te tako neobične milosti Majke 
ljubavi koje je dala svom Redu de Cistercita, svom dragom djetetu 
svetom Bernardu, nekim drugim svetim Redovima Crkve, i drugoj 
svojoj ljubljenoj djeci, ako ne jezici koji nam navješćuju žarku 
ljubav i nevjerojatne nježnosti kojima je njeno majčinsko Srce 
ispunjeno prema onima koji joj služe svim srcem, u skladu s ovim 
riječima Duha Svetoga koje je on stalno nadahnjuje izgovarati i koje 
odzvanjaju cijelim svemirom: Ljubim one koji me ljube. 

Želim ovaj govor završiti lijepim riječima koje joj upućuje sveti 
Bernard: «Otvori, o Majko milosrđa, otvori vrata svoga 
predobrostivoga Srca molitvama koje ti s uzdasima i jecajima 
upućujemo. Ti ne odbijaš grješnika niti ga se gnušaš, pa ni onda kad 
je sav truo od zlodjela, ako uzdiše prema tebi i preklinje za zagovor 
skrušena i raskajana srca. I nije čudo, o Kraljice moja, da je svetište 
tvoga Srca ispunjeno tako velikim obiljem milosrđa, jer se ono 
jedinstveno djelo milosrđa, određeno od Boga prije svih vjekova za 
naše spasenje, ispunilo u tvojoj svetoj utrobi, u kojoj se svidjelo 
Bogu nastaniti tako što je sebi sazdao kuću od bezgrješne tvari tvoga 
djevičanskog tijela, kuću koju je podupro sa sedam srebrnih stupova, 
i u koju je postavio zlatno sklonište, a to je tvoje božansko Srce, u 
kojem on slatko počiva. 

Sedam srebrnih stupova su sedam darova Duha Svetoga, a ti si 
ta jedinstvena Žena u kojoj je jedinoj našao savršen i vrlo ugodan 
počinak. U tvoje prečiste grudi i u tvoje preljubezno Srce obilno i 
bez mjere ulio je sva blaga svoje moći i svoje ljubavi. S tog si 
razloga čudesno ugodila Duhu Svetome, o divna Marijo, kad je htio 
posvetiti tvoju utrobu takvim božanskim otajstvima. Jer taj predivni 
Duh jest oganj proždirući koji je zapalio i ražario u sebi cijelu tvoju 
presvetu dušu, pa prema tome cijelo tvoje božansko Srce, što te je 
potpuno ispunilo divotama njegovog božanskog Veličanstva». 

Sve ove riječi svetog Bemarda lijepo pokazuju kakve je osjećaje 
u srcu gajio prema preljubeznom Srcu svoje premile Majke, koja je 
potpuno očarala i obuzela njegovo srce, prema zaljubljenim 
jadikovkama koje joj je uputio, govoreći joj, kako je zabilježeno u 
jednom od njegovih spisa: "O božanska Marijo koja ushitom odnosiš 
srca, otela si i moje, kad ćeš mi ga vratiti?" Što govoriš, veliki 
Sveče? Pusti, pusti svoje srce u njenim blagoslovljenim i svetim 
rukama. Nije li mu bolje u njenim preljubeznim rukama nego li u 
tvojim? O Majko dobrote, ako je moje sasvim nedostojno srce 
dovoljno sretno da bude u tvojim rukama, zadrži ga, molim te, i prije 
ga zdrobi nego što dopustiš da ga obuzme patnja što od tamo ikad 
mora izaći. 


Sveti Bonaventura 


Prvo čudo koje je Božja svemoćnost učinila u korist presvetog 
Srca Blažene Djevice jest to da ga sačuva od grijeha prvog čovjeka, i 
zaodjenula prvotnom pravednošću. Time se može reći da je ovo 
ljubazno Srce uvijek bilo sasvim čisto, sveto i bezgrešno već od 
prvog trenutka svog postojanja. To je prva povlastica kojom ju je 
božanska dobrota počastila, a za njom su uslijedile brojne druge. 

Buđući da je istočni grijeh izvor svih drugih, kad je Bog zatvorio 
vrata Srca presvete Djevice ovom paklenom čudovištu, ujedno ih je 
zatvorio i svim drugim grijesima koje bi ona mogla počiniti kao i sva 
druga Adamova djeca. 

Na drugom mjestu, kako je prvotna pravednost korijen svih 
drugih milosti koje posvećuju duše, kad ju je Bog ulio u Srce Majke 
milosti, u nj je postavio vrelo svih drugih milosti i nebeskih 
blagoslova kojima je ovo djevičansko Srce bilo ispunjeno tijekom 
cijeloga njezina života. 

Na trećem mjestu, Sin Božji, koji je Svetac nad svim svetima, 
sama je beskrajna svetost koja se neizmjemo gnuša svih vrsta 
nepravednosti, i sasvim je osnovano vjerovati da budući da je ljudska 
narav pokvarena koliko po grijehu prvog čovjeka toliko po 
neizmjerno mnogo drugih grijeha njegove djece, vječna Riječ s njom 
nikad ne bi sklopila tako čudesan savez, kako je to učinila otajstvom 
Utjelovljenja, da nije u Adamovom rodu pronašla tako čistu, svetu i 
bezgrešnu Majku kakva je presveta Djevica, pa da u njoj izvrši ovo 
neizbrisivo čudo. Jer kako bi izgledalo da je, rođen od Adamove 
kćeri uprljane istočnim grijehom, dao povlasticu zloduhu da mu 
može predbaciti kako je Sin Majke koja je istoga ranga kao i njegovi 
robovi? 

Evo četiri velike povlastice koje su slavne u bezgrešnom Začeću 
Spasiteljeve Majke. Zbog toga svi koje zanima obrana ovog 
prečistog Začeća moraju poštivati i na poseban način voljeti časni 
Red svetog Franje čija su se djeca istakla pisanjem i 
propovijedanjem kojima podupiru istinu ovog otajstva. 

Ne treba se tome čuditi, jer ovaj se serafski Red rodio u crkvi 
Naše Gospe od Anđela; i posebno ga je njegov slavni otac posvetio 
Bogorodici koju je izabrao za zaštitnicu i zagovornicu, u čiju je čast 
svoj svojoj djeci naredio post nakon svetkovine svetih Apostola 
Petra i Pavla pa sve do dana njezina slavna Uznesenja. 

Posebna pobožnost prema svetoj Djevici dragocjeno je nasljeđe 
koje je sveti Otac ostavio svojim Redovnicima, a koje su oni vrlo 
brižljivo sačuvali ističući se žarkom revnošću za čast slavne Kraljice 
i naročito za njezino Bezgrešno Začeće. 

Među djecom svetog Franje jedan od glavnih je sveti 
Bonaventura koji je značajan po žaru svoje pobožnosti prema 
Kraljici neba, a što je posvjedočio Psaltirom sastavljenim njoj u čast 
koji je sadržavao stotinu i pedeset psalama sačinjenih po uzoru na 

Davidove. U jednome od njih kazao je da je Marijino Srce izvor 
našeg spasenja. 

Ostavio nam je nekoliko drugih djela u pohvalu ove božanske 
Djevice u kojima nije zaboravio njeno preuzvišeno Srce. Evo kako o 
njemu govori, osvrćući se na drugo poglavlje svetog Luke. Kaže da 
je ono predstavljeno Mojsijevim kovčegom jer, kao prvo, kao što je 
taj kovčeg bio od nepokvarivog drveta, tako ni bezgrešno Srce 
Kraljice Anđela nikada nije zahvatila pokvarenost bilo kakvoga 
grijeha. Kao drugo, kako je kovčeg iznutra i izvana potpuno bio 
prekriven zlatom, Srce Majke divne ljubavi potpuno je bilo 
preobraženo ljubavlju i milosrđem prema Bogu i ljudima. 

Na trećem mjestu, kao što je kovčeg u sebi sadržavao ploče 
zakona, Duh Sveti je zlatnim slovima sve svete zakone koje nam je 
naš Otkupitelj donio s Neba zapisao u sveto Srce njegove božanske 
Majke. Na četvrtom mjestu, kao što je kovčeg sadržavao dio mine 
koju je Bog spustio s neba za hranu svom narodu, dok je ovaj 
boravio u pustinji, Srce Isusove Majke sačuvalo nam je u sebi 
otajstva koja je njen Sin za nas izveo na zemlji, s riječima života i 
božanskim istinama što nam ih je donio s neba, kao preslatku i 
predragocjemu manu za hranu i život naših duša. 

O sveti Franjo, o sveti Bonaventura, o sva sveta djeco ovog 
slavnog Patrijarha, učinite nas dionicima žarke ljubavi koju gajite za 
predostojnu Majku našeg Spasitelja, i vaše gorljive pobožnosti 
prema njenom majčinskom Srcu, i izmolite nam milost da nas 
pridružite svojim hvalama koje im vječno iskazujete. 


Sv. Bernardin Sijenski 


Evo još jednog od djece serafskoga Oca, svetog Franje, čije je 
srce bilo ispunjeno žarkom i nježnom pobožnošću prema Bogorodici 
i prema njenom preljubaznom Srcu, da rm nije lako naći sličnoga. 

On nam pokazuje tri čudesne stvari u ovom divnom Srcu kojima 
će se vječno diviti svi stanovnici neba. 

Prva čudesna stvarnost jest da nam predstavlja ražareno Srce 
Otkupiteljeve Majke kao središte žarkog zrcala gdje se sa svih strana 

tope zrake sunca, kojima on predmnijeva tako žarki plamen da 
uspaljuje sve što dolazi preda nj. "Isto tako, kaže sveti Bernardin, sve 
silne žudnje svih srdaca svetih Patrijarha, Proroka i drugih svetaca 
staroga Zavjeta za dolaskom Otkupitelja, spojivši se u presvetom 
Srcu blažene Djevice kao u svom središtu, u njemu su zapalili tako 
žarke žudnje za taj isti cilj, da nema misli koja bi ih mogla zamisliti, 
niti riječi koje bi ih bile sposobne izraziti. Kako je njeno Srce bilo 
zapaljeno ljubavlju na neki način beskrajnom prema ovom 
preljubaznom Spasitelju, te kako je gotovo beskrajno nadilazilo 
ljubav svih srdaca koja su joj prethodila, njene su žudnje prema 
njegovu dolasku bilo gotovo beskrajno žarče nego sve žudnje svetih 
koji su prethodili njegovu Utjelovljenju." 

Odatle i činjenica da se mnogi ozbiljni pisci ne sustežu ustvrditi 
kako je ova jedinstvena Djevica zaslužila događaj ovoga otajstva 
žarom svojih žudnji, revnošću svojih molitvi i zaslugom svojih 
svetih djela. 

Ogledajmo se u tom lijepom ogledalu, i uočimo koliko se naši 
osjećaji i Žudnje naših srdaca razlikuju od osjećaja i žudnji svetog 
Srca naše božanske Majke, pa da se pred tom razlikom ponizimo i 
čvrsto odlučimo da ćemo odsada priklanjati želje naših srdaca 
željama ljubaznog Srca Majke ljubavi; pa da ne želimo ništa drugo 
osim onoga što ona želi, da ne žudimo ni za čim osim za slavom 
njezinog Sina, i da neprekidno uzdišemo za dolaskom ovog 
ljubljenog Spasitelja u naše srce i u srca svih ljudi. 

Druga čudesna stvarnost koju nam sveti Bernardin pokazuje u 
svetom Srcu Bogorodice jest pristanak koji je ovo božansko Srce 
dalo kod otajstva Utjelovljenja. Pristanak čudesno divan da ovaj 
veliki Svetac uvjerava kako je djevičansko Srce više zaslužilo, pa 
stoga i više proslavilo Boga samim ovim činom, nego što su ikada 
svi ljudi i svi Anđeli svim svojim svetim mislima, riječima i djelima 
to učinili. Jer oni nisu mogli zaslužiti nešto drugo doli vječne slave. 
Ali božansko Srce ove slavne Djevice je ovim pristankom zaslužilo, 
kaže ovaj veliki Svetac, kraljevanje i vlast nad svim svemirom, 
puninu svih milosti, kreposti, darova, plodova Duha Svetoga i 
evanđeoskih blaženstava. Zaslužilo je spoj djevičanstva s božanskim 

majčinstvom. Zaslužilo je da ova sveta Djevica nosi ime i odličje 
Zvijezde mora, Vrata neba i Kraljice milosrđa. 

Ako ovaj pristanak djevičanskog Srca, koji je trajao tek jedan 
tren, sadrži toliko čudesnih divota, što bi tek trebalo reći o tolikim 
milijunima djela ljubavi, k tome još prečiste i prežarke ljubavi koju 
je ovo Srce proizvelo tijekom cijelog života ove predostojne 
Spasiteljeve Majke? O Majko milosrdne ljubavi, dajemo ti svoja 
srca, predaj ih, molimo te, svome Sinu, i moli ga da ih radije pretvori 
u prah, nego li dopusti da pristanu na bilo kakvo djelo, riječ ili misao 
koja ne bi bila u sklađu s njegovom božanskom voljom. 

Treća čudesna stvamost u jedinstvenom Srcu Bogorodičinom 
koju nam Sv. Bernardin iznosi pred oči je žarka peć ljubavi i 
milosrđa iz koje izlazi sedam plamenova božanske ljubavi: prvi je 
plamen ljubavi koja dijeli; drugi, ljubavi koja preobražava; treći, 
ljubavi koja priopćuje, četvrti, ljubavi koja se raduje; peti, ljubavi 
koja tješi, koja daje kušati božanske i vječne stvari; šesti, ljubavi 
suosjećanja; i sedmi, ljubavi koja izgara. 


Sveti Lovro Justinijanski 


Ovaj sveti Patrijarh iz Venecije u svetim djelima koja je ostavio 
dao nam je vrlo očite znakove osebujne pobožnosti prema 
Bogorodici, gdje nije zaboravio ni preljubazno Srce Blažene Djevice. 
U svojoj knjizi De triumphanti agone Christi predstavlja nam ovo 
prebolno Srce kao jasno zrcalo Muke našeg Spasitelja i kao savršenu 
sliku njegove smrti. Tako da kad bi netko mogao vidjeti majčinsko 
Srce rastužene majke onako kako su ga vidjeli anđeli, vidio bi u 
njemu užeta, trnje, čavle, koplje, spužvu, šamare, pljuvačku, uvrede, 
mučenja, rane, boli, i sve muke koje je njen preljubljeni Sin podnio 
na svom tijelu i u svojoj đuši. Ono što je u vrijeme Muke ovog 
premilog Sina proizvedeno u preljubaznom Srcu njegove božanske 
Majke, izvršilo se također i u svim drugim stanjima i otajstvima 
njezinog smrtnog i prolaznog života na zemlji, a također i njezinog 
uskrslog i proslavljenog života. 

Da bismo ovo razumjeli, stavimo pred oči s jedne strane 
Marijinog Sina, poput božanskog sunca; a s druge strane presveto 
Srce njegove slavne Majke, kao prelijepo zrcalo neprekidno izloženo 
zrakama i pogledima tog ljubijenog sunca, koje se ocrtavalo i 
neprekidno utiskivalo sebe i sva svoja otajstva u to divno zrcalo, na 
neizreciv i divan način. 

I to tako da je za vrijeme svoga djetinjstva ovaj božanski 
Spasitelj  urezivao u Srce svoje blažene Majke savršenu sliku 
poniznosti, jednostavnosti, ljubavi, poslušnosti, nježnosti i drugih 
kreposti koje su resile_ otajstvo njegova Djetinjstva. Isto je to činio i 
za vrijeme svoga javnog djelovanja kad je komunicirao s ljudima, za 
vrijeme svoga usamljeničkog i pokorničkog života u pustinji, te u 
vrijeme patnji, pa čak i svoje smrti koju je umirući tako utisnuo u 
svoju ožalošćenu Majku. 


Sveti Filip Neri 


Ovaj veliki Svetac, osnivač Družbe Rimskog Oratorija, gajio je 
revnost i vrlo osebujnu ljubav za preljubeznu Majku Božju, a svoje 
je osjećaje utisnuo u svoju svetu djecu, kao što se neprijepomo vidi u 
odličnoj knjizi koju je na svjetlo dana iznio jedan od njih, velečasni 
Otac don Francois Marchese, pod naslovom Sveti Dnevnik vježbi 
pobožnosti za svakodnevno čašćenje blažene Djevice. 

Među mnogobrojnim vježbama osam ih je za osminu svetkovine 
njezinog Srca, punih izvanredne pobožnosti. Evo sažetog prikaza 
vježbi kao i načina kako ih sveto izvoditi u čast ovog predostojnog 
Srca. 


Prvog dana: Pobrinite se da radosno i iz najveće dubine srca 
pozdravite preljubezno Srce Blažene Djevice, onako kako je to činio 
blaženi Herman iz Reda Svetog Dominika koji je svakodnevno 
molio jednu Zdravomariju s posebnom pobožnošću u čast Marijina 
Srca; i pazite da ga pozdravite kao Hram preuzvišenog Trojstva i kao 
Svetište Duha Svetoga koje je njegovo Vrhovno Veličanstvo izabralo 

da se u njemu nastani, te da u nj obilno ulije jedinstvene darove i 
neprocjenjiva blaga svoje božanske ljubavi. 

Drugoga dana: Sa svom ljubavlju svoga srca slavite premilostivo 
Srce Blažene Djevice Marije za sve ono što je učinila i propatila s 
vašim božanskim Spasiteljem dok je s njim brižljivo i marljivo 
surađivala radeći na vašem vječnom spasenju. 

Trećeg dana: Danas se dajte na motrenje prenježnog Srca 
Spasiteljeve Majke, probodenog mačem boli u vrijeme muke 
njezinog Sina. Zamolite je za oproštenje zbog boli koje ste mu vi 
nanijeli, i zamolite je da vam kao kaznu za rane koje ste mu vi 
prouzročili ona utisne u vaše srce rane njezinog raspetog Isusa. 

Četvrtog dana: Prikažite svoje srce Kraljici srdaca, to znači 
presvetoj Djevici, koja ga želi imati zato da bi ga dala svome Sinu, 
da mu služi i da ga vjero ljubi. Vjernost se srca sastoji u tome da 
moćima duše prione u službu onoga kojemu se daje. Zato čvrsto 
odlučite da ćete potpuno upotrijebiti svoje pamćenje, razum i volju 
kako bi služili, ljubili i slavili vrhovnog Vladara srdaca, a to je Isus. 

Petoga dana: Pobrinite se da svoje srce prikažete božanskom 
Srcu Sina Božjega, te da ih zajedno prikažete svetom Srcu njegove 
blažene Majke, kao naknadu za sve nezahvalnosti, nemar i nevjere 
koje ste prema njoj počinili; time ćete učiniti nešto što će njoj biti 
vrlo ugodno. Jer prema izvještaju iz života svete Gertrude, na 
Badnjak, dok se_u samostanu odvijala procesija i nosile se relikvije 
svetaca i slika Kraljice svih svetih, sveta Gertruda, ožalošćena što ju 
je tjelesna nemoć spriječila da tijekom Došašća izmoli u njenu čast 
neke posebne molitve, nadahnuo je Duh Sveti da u naknadu za svoj 
nemar Bogu ponudi plemenito i preslatko Srce njezinog Sina Isusa. 
Ona je to prihvatila s velikim zadovoljstvom kao dar neprocjenjive 
vrijednosti koji u sebi sadrži sve najveće, najbogatije i najugodnije 
što postoji u svemiru, i što ju je zadovoljilo više od bilo čega drugog. 

Šestoga dana: Sjedinite zajedno sva srca ljudi i anđela, posebice 
onih koji su odani svetoj Djevici, te Serafina, i naročito srca svetog 
Josipa, svetog Joakima, svete Ane, svetog Ivana Krstitelja i svetog 
Ivana Evanđeliste, pa prikažite predostojnom Srcu Spasiteljeve 

Majke svu ljubav i sve hvale koje su joj ova srca iskazala, kao 
naknadu za hladnoće i nemar vašeg srca. 

Prikažite joj naročito srce jednog svetog svećenika koji je zbog 
velike pobožnosti što je prema njoj gajio, zaželio ovdje dolje vidi 
blaženu Djevicu. Nakon što mu se to ostvarilo, svijet mu se učinio 
tako užasnim da je odmah umro, ne mogavši, kako reče, nastaviti 
Živjeti nakon velike radosti koja ga je preplavila kad je vidio nju. 

Josip Phalconius, u povijesti Karmela, piše da je blaženi Petar 
Thomasius, Patrijarh Carigrada, kad su ga nevjernici ubili na otoku 
Cipru, imao na srcu urezano ime svete Djevice, što je vidjelo više 
ljudi. Blaženi Alain izvješćuje o izvjesnom redovniku iz Reda de 
Cistercita koji se zvao Ivan, a kojega su po nalogu svetog Bernarda 
nakon smrti otvorili, i na srcu je zlatnim slovima imao urezano ime 
svete Djevice. Povijest blažene Margerite du Chatel iznosi da su 
nakon njene smrti u njenom srcu našli tri kamena, te da je u jednome 
od njih bila utisnuta slika slavne Djevice. 

Sedmoga dana: Prikažite Srce našeg Spasitelja Srcu njegove 
svete Majke moleći je, po beskrajnoj ljubavi kojom je prema njoj 
ispunjeno Srce njenog Sina, da usadi u vaše srce sve darove i sve 
milosti koje su nm potrebne i prikladne pa da bi postalo dostojno 
Božje ljubavi. 

Jednoga je dana na kraju svoga života sveta Gertruda zamolila 
Našeg Gospodina da dade naknadu za sve propuste i pogreške koje 
je počinila u službi njegove presvete Majke i vidjela je kako joj je 
on, istog trena ustajući, prikazao svoje božansko Srce govoreći: "Evo 
mog Srca koje ti prikazujem, o moja preljubezna Majko, kao 
preobilni izvor vrhunskog blaženstva, i u tom ti Srcu prikazujem svu 
ljubav kojom sam te izabrao i predodredio od vječnosti između svih 
stvorenja, stavljajući te pred sva stvorenja, da budeš moja preslavna 
Majka; a tako i svu ljubav kojom sam ti, stvarajući te, dao biće i 
život; svu ljubav kojom sam te posvetio i ispunio svojim božanskim 
milostima u trenutku tvog bezgrešnog Začeća; svu ljubav i sve 
nježnosti koje sam ti posvjedočio u svom djetinjstvu, dok si me 
nosila u djevičanskom krilu; sve nježnosti koje sam ti kao sin 
iskazivao u vrijeme dok sam boravio s tobom; i uopće sve milosti 

kojima sam te ispunio tijekom cijeloga tvog života, a naročito kad 
sam te u blaženi dan tvoga slavnog Uznesenja uzvisio nad sve 
korove anđela, i posjeo te sebi zdesna postavljajući te za Kraljicu i 
vrhovnu Gospođu Neba i zemlje; a sve ti to prikazujem za ljubav 
svoje ljubljene Gertrude kao naknađu za svaki nemar koji je ikad 
počinila u tvojoj službi, pa da ti hodiš ispred te moje zaručnice u 
času njene smrti, te da ju primiš s majčinskom ljubavlju u svoje 
djevičansko krilo. Preblaga Djevica to je primila svim srcem i s 
velikom radošću, a sveta Gertruda iziđe iz ovoga svijeta ispunjena i 
opijena rajskim užicima; duša joj je s neobjašnjivom radošću bila 
primljena u preljubazno Srce Isusa i Marije. 

Sve to pokazuje da je Spasiteljevoj Majci vrlo ugodno kad 
se prikaže božansko Srce njezinoga Sina u naknađu za naše propuste; 
te da je stoga mnogo ugodnije Božjemu Sinu kad mu se prikaže 
njegovo vlastito Srce skupa sa Srcem njegove Majke u naknadu za 
naše uvrede, i da je pobožnost Srcu Sina i Majke vrlo korisna onima 
koji je s ljubavlju vrše. 

Osmoga dana: Žarko poželite i čvrsto odlučite da ćete živjeti 
prema Srcu Blažene Djevice brižljivim nasljedovanjem kreposti koje 
vladaju u tom presvetom Srcu, naročito njene ljubavi, milosrđa, 
poniznosti, poslušnosti, čistoće, ustrajnosti i mržnje prema grijehu 
tako da o vama ona može reći: "Našla sam čovjeka po svome Srcu". 
Sveta Katarina Sijenska u sebi je iskusila ovu promjenu srca kad joj 
je Gospodin uzeo njeno i na njegovo mjesto stavio svoje Srce. O 
moja božanska Majko, izvadi mi moje srce, i na njegovo mjesto stavi 
svoje. 


Sveta Mecthilda 


Pobožnost koju sva srca prave djece premile Djevice Bogorodice 
moraju gajiti prema preljubeznom Srcu njihove božanske Majke, 
sasvim usplamtjelom ljubavlju za njih, tim se više može preporučiti, 
što je o tome upravo naš Gospodin Isus Krist dao prvu poduku 
svetoj Mecthildi iz Reda Svetog Benedikta koja je živjela godine 
1300. pa je to zabilježeno u njezinom Životu u prvoj knjizi. 


61 


Nakon što ju je pozvao da pozdravi njegovo božansko Srce na 
nekoliko načina, te da mu se utječe u svojim potrebama i da u njemu 
traži najslađu potporu, jednog joj je dana, u vrijeme Došašća, dao 
ovu lijepu i svetu poduku o presvetom Srcu svoje blažene Majke. 

"Pozdravljaj, reče joj On, djevičansko Srce moje svete Majke, 
kao More puno nebeskih milosti; kao riznicu punu svih dobara za 
ljude. Pozdravljaj ga kao najčišće Srce koje je, poslije moga, ikad 
postojalo; jer ona je prva koja je položila zavjet djevičanstva. 

Pozdravljaj ga kao najponiznije od svih srdaca čistih stvorenja; 
jer svojom me je poniznošću povukla iz krila Očeva i zavrijedila da 
me začne u svojoj utrobi po snazi Duha Svetoga. 

Pozdravljaj ga kao najodanije i najgorljivije čežnji za mojim 
Utjelovljenjem i mojim rođenjem na zemlji; jer žar njenih žudnji i 
uzdaha privukla me u nju i postala prilikom ljudskog spasenja. 
Pozdravljaj ga kao najžarče ražareno ljubavlju prema Bogu i 
bližnjemu. 

Pozdravljaj ga kao najmudrije i najrazboritije; jer ona je u svom 
Srcu sačuvala sve što se dogodilo u mom djetinjstvu, mojoj mladosti 
i punini moje dobi, te je to na najsvetiji način upotrijebila. 

Pozdravljaj ga kao najstrpljivije; jer tisuću ga je strelica boli 
probolo u vrijeme moje svete Muku, i kasnije, vječnom uspomenom 
kojom se sjećala mojih patnji. Pozdravljaj ga kao najvjemije; jer ne 
samo da je pristala da ja, koji sam njen jedini Sin, budem žrtvovan, 
već me je i sama prikazala kao žrtvu mom vječnom Ocu za 
otkupljenje svijeta. 

Pozdravljaj ga kao najbrižljivije, najbudnije i najrevnije prema 
mojoj Crkvi koja se rađala; jer nikad se ne može dovoljno cijeniti niti 
priznati briga kojom je za nju neprekidno molila. Pozdravljaj ga kao 
najmarljivije i najuzvišenije u kontemplaciji; jer ne može se reći 
koliko je milosti i povlastica zadobila za ljude snagom svojih 
molitvi." 

Eto što je naš Gospodin rekao svetoj Mecthildi, a po čemu se vidi 
koliko mu je ugodna pobožnost presvetom Srcu njegove slavne 
Majke. Ako, dakle, želite ugoditi njemu i njegovoj predostojnoj 
Majci, usadite u svoje srce ovu svetu pobožnost; odlučite da ćete ga 

posebno častiti; da će to biti jedan od prvih predmeta vaše 
pobožnosti prema Bogorodici, te da ćete mu se utjecati u svim 
svojim potrebama. 


Sadržaj 
PredgOVor 000 eo da oi aaiivaeidj a ani asi dna an diode ve niti nači 5 
Kratki prikaz života sv. Ivan Eudes _...............oonoovoav nav anvnaovannaona 5 
1. Vježbe čašćenja Presvetoga Marijina STCA ...........0000000 00 anannonao 7 
2. Presveto Srce Blažene Djevice je živa slika 

ljubljenog Srca vječnoga Oca _...........00000vaa aaa 10 
3. Srce blažene Djevice je jedno Srce sa Srcem vječnoga Oca 

i ogledalo Isusovog Srca, s kojim je isto tako jedno Srce ........ 12 
4. Mi moramo Ččastiti i ljubiti one stvari koje Bog ljubi i časti ...... 14 
5. Srce Majke Božje vjerno pohranište svih otajstava i čudesa 

što su se zbili u životu našega Spasitelja ..............000ooaaneonancao 16 
6. Srce Majke Božje je gorući grm _...........0a vana aaa 17 
7. Srce naše božanske Majke je Raj slasti novoga Adama ........... 18 
8. Srce Majke divne ljubavi je ražarena peć ljubavi i milosrđa..... 20 
9. Srce Blažene Djevice je naše sunce, riznica i utočište ................ 22 
10. Srce Blažene Djevice Marije je naše Pravilo, naše srce 

i vrelo vina, mlijeka i meda _................ onamo 24 


11. Sveto Srce Blažene Djevice je svetište svih ljudskih strasti ..... 25 
12. Srce Blažene Djevice Marije je kraljevstvo i prijestolje 


sVih kreposti“: ssa asovasci izo ovačaiia odi d dd satdaćas daa dakota 27 
13. Srce Blažene Djevice Marije je središte poniznosti 

14. Srce Blažene Djevice Marije je riznica 


darova Duha SVetoga .......ovaonono aaa nosova 31 
15. Srce Blažene Djevice Marije je sveti vrt 

plodova Duha SVetoga ........00 naa aaston ncanaa 33 
16. Srce Blažene Djevice Marije je raj osam Blaženstava ............. 35 
17. Dvanaest glavnih kreposti Presvetog Srca Blažene Djevice što 

se nalaze u pozdravu koji počinje sa Zdravo presveto Srce ......37 
18. Dvanaest razloga zbog kojih trebamo Častiti 

Presveto Srce Blažene Djevice Marije ............. ona aan 39 
19. Dvanaest načina čašćenja Presvetog Srca Blažene Djevice..... 41 
20. Za uočnicu blagdana Srca Marijina ............0.vaonaaaa nano 47 
21. Na sam blagdan Presvetog Srca blažene Djevice .................... 48 
22. Presvetoj Djevici, za čašćenje njenog Srca 

i predanje vlastitoga ............oeonaono ananasa 50 
Dodatak: 
Sveti Bernard ..:.o2oei soi oveeki steta vano aovs adna sa dolet asian naka k sd 51 
Sveti Bonavendura:-..:.ios0o ćes dasa čaši giving aii 53 
Sv. Bemardin Sijenski _...........00 anna 55 
Sveti Lovro Justinijanski ............0000a ananas annaona 57 
Sveti Filip Neci ......000000000 00v nno aos a nosna nana ananasa svonnnona 58 
Sveta Mecthilda ............ ovaa ananas nana anna sonac 61 


